ئادەم مەحمود: دڵنیام ئەوە خەڵکەی کە نایەت پشکنین بکات لەبەر 60 هەزار دینارەکەیە و لە ماڵەوە دادەنیشن و دەوروبەری خۆشیان توش دەکەن\nبەپێی کاربەدەستانی کەرتی تەندروستی و بەشێک لە تووشبوانی ڤایرۆسی کۆرۆنا بەشێکی زۆر لەو کەسانەی کە تووشی ڤایرۆسی کۆرۆنا دەبن سەردانی نەخۆشخانەکان ناکەن و لە ماڵەوە خۆیان کەرەنتینە دەکەن بەشێکیان هۆکارەکەی بۆ گرانی نرخی پشکنینی ڤایرۆسی کۆرۆنا دەگەڕێننەوە.\nئادەم مەحمود بەڕێوەبەری کارگێڕی سەنتەری چارەسەری کۆرۆنا لە هەولێر لە وتووێژێکدا لەگەڵ دەنگی ئەمەریکا گووتی " ئەو نەخۆشانە وەردەگرین کە بە ئۆتۆمبێلی نەخۆشگواستنەوە دێن و ڕێژەکەش لە کەمبوونەودا نییە و لە زیادبووندایە بەڵام حاڵەتەکان باشترن کۆرۆنا لاوازترە وەک پێشتر بەهێز نییە. ئەو حاڵەتانە کەمترن کە خەڵکێکی زۆر ئامێری هەناسەدانی پێویستە، پشکنینەکان کراون بەپارە بۆ هەر پشکنینێک نرخی شەست هەزار دینار دانراوە بۆیە خەڵک کەمتر پشکنین دەکات چونکە هەیە شەست هەزار دینار نادات بۆ پشکنینێکی کۆرۆنا، حکومەت توانای ئەوەی نییە ئەو هەموو پارەیە خەرج بکات و زیاتر پشکنین بۆ خەڵک بە خۆڕایی بکات و خزمەتگوزاری لە نەخۆشخانەکان دابین بکات."\nئادەم مەحمود هەروەها گووتیشی" دڵنیام کە خەڵک نایات پشکنین بکات لەبەر ئەو شەست هەزار دینارەیە، لە ماڵەوە دادەنیشێت و دەوروبەری خۆیشی تووش دەکات. پێشتر کە بە خۆرایی بوو دەهاتن بەڵام لە ئێستادا لەوانەیە پارەی پشکنینیان نەبێت بۆیە ئاماری تەواومان لا نییە لەبەر ئەوەی خەڵکەکە نایەنە نەخۆشخانە، داوا دەکەین ئەوانەی نەخۆش بوون و هەست بە نیشانەکان دەکەن سەرەدانی نەخۆشخانەکان بکەن و داواش لە حکومەت دەکەین کە پشکنینەکان هەرزانتر بکەن بۆ ئەوەی خەڵک زیاتر بێت و ڕێژەی تەواومان بدەنێ ئێستا ئامارمان لێ تێکچووە و نازانین چەند کەس تووشبووە و چەند کەس چاکبوونەتەوە. نە وەزارەتی تەندروستی و نە لە لای ئێمە ئامارەکان نازانین لەبەر ئەو پشکنینەی کە کراوەتە شەست هەزاردینار."\nلە میانەی وتووێژەکەدا لەگەڵ دەنگی ئەمەریکا ئادەم مەحمود بەرێوەبەری سەنتەری چارەسەری کۆرۆنا ڕایشیگەیاند" ئەوانەی ئێستا تووش دەبن بە قورسی نایگرن نیشانەکانی ئێستازۆربەیسەرئێشەیە یان بۆن و تامی نامێنێت هەر ئەوەندەیە جاری وا هەیە ئاگاشی لێ نییە لێی تێدەپەرێت زۆر بە ئاسایی هاتۆچووش دەکات و کێشەی نییە لە هەناسەدان و بێتاقەتی".


پژاک شەهیدبوونی دوو گریلا و وڵاتپارێزێکی لە مەهاباد پشتڕاست کردەوە | AvaToday\nپژاک شەهیدبوونی دوو گریلا و وڵاتپارێزێکی لە مەهاباد پشتڕاست کردەوە\nمەجلیسی پارتی ژیانی ئازادی کوردستان پژاک لەسەر ڕووداوی شەهیدبوونی دوو گریلا و ئەندامێکی ناوخۆیان لە مەهاباد لە نێوەڕاستی مانگی ڕابردوودا ڕاگەیەندراوێکی بڵاو کردەوە و شەهیدبوونی گریلاکانی پشت ڕاست کردەوە.\nلە ڕاگەیەندراوەکەدا هاتووە دوو گریلای پژاک بە ناوەکانی جەنگاوەر باهۆز" هادی ئەمینی" ئەندامی مەجلیسی پژاک، ئارام ئاویەر "سیروان مەحمودی" گریلا و خدر بایەزیدی وڵاتپارێز لە بۆسەیەکی هێزەکانی سوپای پاسداران لە موکریان شەهید بوونە.\nجەنگاوەر باهۆز خەڵکی ئاوایی کاینی ڕەشی مهاباد و ئارام ئاویەر خەڵکی سنە بووە. خدر بایەزیدی خەڵکی گووندی میردەێی مەهاباد بووە.\nشایانی وەبیرهێنانەوەیە ڕۆژی ٢٥ی جۆزەردانی ئەمساڵ لە نیزیک گووندی چوارگای مهاباد، تیمێکی تایبەتی سوپای پاسداران بە ئارپیجی لە ماشێنێکیان دا و دواتر ڕوون بووە کە ماشێنەکە گریلا و وڵاتپارێزی پژاکی تێدابووە و هەموویان گیانیان لە دەستداوە.\nدەنگۆیەکی دیکەش هەبوو کە باسی لەوە دەکرد سوپای پاسداران گریلاکانی بە برینداری دەستبەسەر کردووە و پاشان ئاگری لە ماشێنەکە بەرداوە. ڕاگەیەندراوەکەی پژاک ئەو دەنگۆیەی ڕەواندەوە.\nبێکاری تەنگى بە ڕۆژهەڵاتی کوردستان و ئێران هەڵچنیوە


ده‌رگه‌هێ وه‌رگرتنێ ل په‌يمانگه‌ها ته‌كنيكى دهۆك يا تايبه‌ت هاته ڤه‌كرن\nده‌رگه‌هێ وه‌رگرتنێ ل په‌يمانگه‌ها ته‌كنيكى دهۆك يا تايبه‌ت هاته ڤه‌كرن بۆ سالا نۆى يا خواندنێ ( 2020 - 2021 ).\nپه‌يمانگه‌ها ته‌كنيكى دهۆك يا تايبه‌ت ئێكه‌م په‌يمانگه‌ها تايبه‌ته ل پارێزگه‌ها دهۆكێ هاتيه دامه‌زراندن، لدويف فه‌رمانێ وه‌زارى يا وه‌زاره‌تا خواندنا بالا وتوێژينێن زانستى يا حكومه‌تا هه‌رێما كۆردستانێ ژماره ( 25229 ) لرێكه‌فتى ( 23/11/2015 ).\nماوێ خواندنێ لپه‌يمانگه‌هێ دوو سالن وباوه‌رناما دبلۆما ته‌كنيكى ب پسپوريێن جۆدا جۆدا د به‌خشيته ده‌رچوويێن په‌يمانگه‌هێ.\nوه‌رگرتن لپه‌يمانگه‌ها ته‌كنيكى دهۆك يا تايبه‌ت هه‌مى ده‌رچوويێت پۆلا ( 12 ) ئاماده‌يى ب هه‌ردوو لقێن زانستى ووێژه‌يى وهه‌ردوو ئاماده‌يێن بازرگانى وپيشه‌سازى دشێن به‌رده‌واميێ بده‌نه خواندنێ بۆ ده‌مێ سپێده‌يان وئێڤاران.\nپشكێن په‌يمانگه‌ها ته‌كنيكى دهۆك يا تايبه‌ت Departments of DPTI\n1.پشكا كارگێرى كار Department of Business Administration\n( 1,800,000 ) مليونه‌ك وهه‌شت سه‌د هزار دينار.\n2.پشكا ته‌كنه‌لۆجيا زانيارى Department of Information Technology\n3.پشكا كارگێرى بانكه‌كان Department of Banking Management\n4.پشكا كارگێريا سيسته‌مێ زانياريێن ته‌ندرۆستى Department of Health Management Information\n( 2,000,000 ) دوو مليون دينار.\nهه‌روه‌سا دوو پشكێن دى يێن نوى ( پشكا ده‌رمانسازى و پشكا زمانێ ئينگليزى ) دێ هێنه ڤه‌كرن بۆ سالا نوى يا خاندنێ ( 2018 – 2019 ) پشتى بده‌ستڤه‌ئينانا رازه‌مه‌نديا وه‌زاره‌تا خواندنا بالا وتوێژينێن زانستى د ده‌مه‌كێ نێزيك دا دێ ده‌رگه‌هێ تۆماركرنێ هێته ڤه‌كرن.\n1. نزمترين كۆنمرێ وه‌رگرتنێ ( 50% )يه.\n2. ده‌مێ خواندنێ سپێده‌يان وئێڤارانه.\n2. دابه‌شكرنا فۆرمێن وه‌رگرتنێ لده‌مێ سپٍێده‌يان ژ ده‌مژمێر ( 9 سپێدێ تا 1 نيڤرۆ) وبۆ ده‌مێ ئێڤاران ژ ده‌مژمێر ( 4 ئێڤارى تا 7 ب شه‌ڤ ) د خزمه‌تا هه‌وه دايه.\nبۆ پتر پێزانينان په‌يوه‌نديێ بڤێ ژمارێ بكه‌ن( 07508680410 ) يان سه‌ره‌دانا په‌يمانگه‌هێ بكه‌ن.\nناڤ ونيشان: دهۆك – مالتا ( دێرين ستى ) به‌رامبه‌ر كۆمه‌لگه‌ها زانكۆيا دهۆك.\nThe Duhok Private Technical Institute was founded on 31st\nof October 2015\nGoals of Institute\nZakho Way Road, Duhok, Iraq\nCopyright © 2021 Duhok Private Technical Institute - All Right Reserved. Developed by Team


Faraidun Kunjirin – CHRA.TV\nسەرەتا / Faraidun Kunjirin\nFaraidun Kunjirin 02/01/2021\tوتار و بیروڕا, وتار و بیروڕا 0\nنەنزی” فەرەیدون کونجرینی سڵێمان هەڵشۆیی” دەتوانێك پەیامێك ئاراستەی خاوەن قەرزەکانی بکات و خۆی دەربازبکات، لەزیندانەوە بانگەوازبکات بۆ خاوەن قەرزەکانی و بەڵێنیان پێبدات لە داهاتودا تەواوی قەرزەکانیان دەداتەوە بەجۆری” هەرکەس لە خاوەن قەرزەکان دەبێتە بەرپرسێکی حکومی یان خانەنشین دەکرێ لەسەر ئەو ئەرکو ماندوبون و چاوەڕوانییەی هەیبووە لە سەرۆکە نوێکە، دەکرێ سڵێمان …\nFaraidun Kunjirin 03/12/2020\tوتار و بیروڕا, وتار و بیروڕا 0\nفەرەیدون کونجرینی هەروەك چۆن دوابەدوای ڕێکەوتــننامەی دەباشان ڕەخنەکانمان لە ڕوی یەکێتی رانەگرت و بەردەوام بویین ، لەباش ڕێکەوتنە سیاسیەکەی گۆڕان و پارتی کەلە 18 شوبات ی 2019 لە پیرمام واژۆکرا بێدەنگ نەبوین و هەموئەوانەی لەڕابوردودا ڕویانداوە وەبیریاندێنینەوەو دەشبین بەبەربەست بۆداهاتویان” وەك چۆن ڕێکەوتننامەی دەباشان کرایە گەمەیەکی سیاسی و خەڵکی پێ …\nFaraidun Kunjirin 07/05/2020\tوتار و بیروڕا, وتار و بیروڕا 0\nمستەفای حەسەن گەورە ” یەکێکە لە پێشەرمەگە دێریینە زۆر ماندو بەهەڵوێست و دڵسۆز، لە دوای ڕاپەڕینی بەهاری 1991 خاوەنی خەمێکی گەورەبوەو هەمیشە لەبەرەی گەلدابوە و کەسێکی ئۆپۆسزیۆن لە مەیدانی ڕۆژنامەگەری کوردیدا کاری کردوە بەهەمان ورەو تواناو بوێری هاوشێوە پێشمەرگایەتی تێکۆشاوە لە پێناو سەروەریەکانی گەل و دژی ناعەدالەتی حزب ئەنجامی دەدا. …\nFaraidun Kunjirin 22/04/2020\tدیمانە, وتار و بیروڕا 0\nفەهمی ئیشک: لە میدیاهەبەر و بەرنامەی گیویندەمەوە ئێوارەباش. گێرەشێوێنی زینی وەرتێ، هەڵوێستی پارتە سیاسیەکان” هەنگاوەکانیان بۆ چارەسەری پرسەکەو ئایندەی ناوچەکە” هەم بە وردی گفتوگۆ لەسەر لێدوانەکانی ئەم دواییەی باشور، ڕۆژئاڤا، باکوری کوردستان دەکەین . میوانەکانم ئەندامی کۆنسەی بەڕێوبەری کەجەکە زوبێر ئایدار و هاوسەرۆکی کۆنگرەی گەل ڕەمزی کارتاڵن. بەخێربێن. هەروەها پێنج …


“بەشێک لە حزبەکان ئاستەنگی دەخەنە بەردەم کۆنگرەی نەتەوەیی” – کوردی – RojNews.News\n27/02/2020 - 8:16:56 pm\nشەممە, 7 ديس 2019 – 07:53 ڕۆژنیوز – محەمەد حەسەن\nلەبارەی ئەنجامنەدانی کۆنگرەی نەتەوەیی کورد و گرنگی بەستنی ئەو کۆنگرەیە، هاوڵاتیانی شارۆچکەی ڕانیەی سەر بە ئیدارەی ڕاپەڕین، بیروبۆچوونی خۆیان بۆ ڕۆژنیوز دەخەنەڕوو.\nهەژار مەرگەیی، دانیشتوونی شارۆچکەی ڕانیە، پێیوایە هەوڵەکان بۆ بەستنی کۆنگرەی نەتەوەیی لەئاستی پێویستدا نییە، بەڵام چوونی چەندین کەسایەتی سیاسی و سەربازی بۆ شاری مەهاباد لە ڕابردوودا، بەمەبەستی هاوکاریکردنی کۆماری کوردستان دەکرێت وەک هەوڵی پێکهێنانی یەکێتی نەتەوەیی دابنرێت.\nئەو هاوڵاتییە عەبدوڵا ئۆجەلان وەک داڕێژەری کۆنگرەی نەتەوەیی دەبینێت، کە هەوڵی زۆریداوە بۆ کۆکردنەوەی لایەن و حزبە کوردستانییەکان لە دەوری یەکتری، لەبارەی نەبەستی کۆنگرەش، دەڵێت: بەشێک لە حزب و لایەنه سیاسیەکانی کوردستان لە ژێر هەیمەنەی وڵاتانی دراوسێدا کار دەکەن و لە کۆبوونەوەکانی کۆنگرەی نەتەوەییدا وەک پێویست بەشدار نابن، ئەوەش دەریدەخات ئەو لایەنانە تەنیا لە بەرژەوەندی خۆیان و بنەماڵەکانیان کار دەکەن.\nفەرامۆش نەجم، هاوڵاتییەکی دیکەی ڕانیەیە و سەبارەت بە ئاستەنگەکانی کۆنگرەی نەتەوەیی، وتی: لە ڕاستیدا پێکهێنانی کۆنگرەی نەتەوەیی کوردستان ئاستەنگی زۆر بۆ دروستدەبێت، چونکە یەکگرتنی گەلی کورد بابەتێکی چارەنووسسازە، بۆیە دوژمنان ئاستەنگ و درز دەخەنە ناو هەوڵەکان بۆ بەستنی کۆنگرەی نەتەوەیی.\nباسی لەوەشکرد، کە کورد لە پارچەکانی باکور، ڕۆژهەڵات و ڕۆژئاوا زیاتر پەرۆشیان بۆ بەستنی کۆنگرە هەیە، بەڵام لە باشور لایەنەکان دەڵێن دەبێت بۆ مەرجەع بگەڕێنەوە، کە مەبەستیان لە ئێران و تورکیایە، ئەو دوو دەوڵەتەش دوژمنی کوردن و نایانەوێت ئەو پرسە بە ئەنجام بگات.\nلە کۆتایی قسەکانیدا فەرامۆش ئەوەی خستەڕوو، پرسی کورد لە ئێستادا بۆتە گفتوگۆی چڕی وڵاتانی زلهێز، لێرەدا ئەوەی گرنگە یەکگرتوویی نێو ماڵی کوردە، کە پەرتەوازیی زۆری پێوە دیارە، بۆیە دەبێت لەو هەلومەرجەدا کورد ئەو قۆناغە چارەنووسسازە بە دەرفەت بزانێت و هەنگاوەکانیان بۆ بەستنی کۆنگرەی نەتەوەیی خێراتربکەن.


ڕه‌نجی بێوه‌ریی فه‌رهاده‌کان بۆ (شیرین)ی نیشتمان، خوێندنه‌وه‌یه‌ک بۆ کتێبی (ره‌نجی فه‌رهاده‌کان)\nنوسه‌ر ساڵی ١٩٥٤ له سلێمانی له بنه‌ماڵه‌یه‌کی ئاینی و ئه‌ده‌بدۆست له‌دایک بووه، مه‌وله‌وی شاعێر ده‌بیته باپیره‌گه‌وره‌یان له دایکه‌وه، ئه‌م خوێندکارێکی زیره‌ک بووه، له کۆلیجی پزیشی وه‌رده‌گیرێت، هه‌ر له لاوێتیدا خولیاى كوردایه‌تى له ناخیدا دروست بوه . بۆیه له كاتێكدا له كۆلیجى پزیشكی خوێندۆیه‌تى ١٩٧٥ یستویه‌تى واز له خوێندن بهێنێت و ببێته پێشمه‌رگه. خزم و دۆسته‌كانى په‌شیمانی ده‌که‌نه‌وه و داوای لێده‌که‌ن خوێندنه‌كه‌ى ته‌واو بكات، دواى ئه‌وه‌ى دكتۆر هه‌ژار ده‌بێته پزیشك و له سلێمانى بۆ ماوه‌یه‌ك كارى پزیشكى ده‌كات جارێكى تر خولیاى بون به پیشمه‌رگه ئۆقره‌ى لێ ده‌بڕێت و له مانگى ٨ ساڵى ١٩٧٩ ماڵ ئاوایی له دایك و براو كه‌س وكارى ده‌كات و په‌یوه‌ندى به شۆڕشه‌وه ده‌كات. پاش پێنج ساڵ و نیو پێشمه‌رگایه‌تی، به‌شداری ده‌یان چالاکی و چاره‌سه‌ر و تیمارکردنی سه‌دان پێشمه‌رگه و خه‌ڵکی ناوچه ڕزگارکراوه‌کان، له ئه‌نجامی ناکۆکی ناو هه‌ناوی کۆمه‌ڵه و باڵه‌کانی تری نێو یه‌کێتی، ئه‌م هاوسۆزیی باڵی ئاڵای شۆڕش ده‌بێت، به‌ڵام ئیتر بێزار ده‌بێت و دڵى له‌پێشمه‌رگایه‌تى سارد ده‌بێته‌وه‌و بڕیار ده‌دات به‌ره‌و هه‌نده‌ران بڕوات. دواجار خۆیی و خێزان و كوڕه بچوكه‌كه‌ى له كۆتایی مانگى دیسه‌مبه‌ری ١٩٨٤ ماڵ ئاوایی له هاوسه‌نگه‌ران و هه‌موو یاده‌وه‌ریه خۆش و ناخۆشه‌كانى ده‌كات و به دڵێكى شكاوه‌وه له شاخى سورێنه‌وه به‌ره‌و ئێران ده‌كه‌ونه ڕێگاو له‌وێشه‌وه بۆ سوریاو دواى زه‌حمه‌تێكى زۆر ده‌گه‌نه وڵاتى ئه‌ڵمانیا. له‌وێ دوای چه‌ندان ساڵ جێگیر ده‌بێت و دکتۆرا له بواری ده‌رونناسیدا به‌ده‌ست دێنێت، پێش ده دوانزه ساڵێک ده‌گه‌ڕێته‌وه باشور و ده‌بێته مامۆستا له زانکۆی سلێمانی و نۆڕینگه‌ی پزیشکی خۆشی ده‌کاته‌وه.\nئه‌وه‌ی گرنگه له نوسینی هه‌ر بیره‌وه‌رییه‌کدا، که مرۆڤه‌که خۆی نه‌کات به سوپه‌رمان و بێ هه‌ڵه و بێتاوان، به‌تایبه‌ت گه‌ر له کایه‌ی سیاسی و شۆڕشدا کاریکرد، هه‌روه‌ها به مرۆڤه‌کانیشدا هه‌ڵنه‌دات که خۆشی ده‌وێن و سه‌رکرده و ڕابه‌ر و لێپرسراو بوونه له سه‌ردە‌مه‌که‌یدا، له‌مه‌ش گرنگتر منه‌تنه‌کردنه به سه‌ر گه‌ل و میلله‌تدا که تۆ خه‌باتت کردوه. من هاوسه‌نگی و خۆبه سوپه‌ماننه‌کردن و ڕه‌خنه له‌خۆگرتن و خاکیبوونی نوسه‌رم له‌م بیره‌وه‌ریانه‌دا خوێنده‌وه. جگه‌له‌وه‌ی به زمانێکی ساده و ڕه‌وان و ئه‌ده‌بی جوان دایڕشتوه، ئه‌مه وایکردوه، هه‌رچه‌نده هه‌ندێک بابه‌ت زیاد درێژکراوه‌ته‌وه، به‌ڵام خوێنه‌ر هه‌ست به بێزاری ناکات. جگه له‌مه له‌به‌ر ئه‌وه‌ی ناوبراو دکتۆری ده‌روونییه، شیکاری جوان بۆ که‌سایه‌تییه دیاره‌کانی ناو شۆڕش ده‌کات له ڕووی ده‌روونییه‌وه. هه‌روه‌ها باسی قاره‌مانی و له‌خۆبوردوویی هه‌ندێک که‌س و بێوه‌فایی هه‌ندێک سه‌رکرده و ناپاکی هه‌ندێک که‌س ده‌کات.\nله لاپه‌ڕه ١٥٥دا به‌راوردێکی جوانی هه‌ڵوێستی بزوتنه‌وه‌ی ڕزگاریخوازی گه‌لی کورد ده‌کات به‌رامبه‌ر به کێشه‌ی فه‌له‌ستین و بێ هه‌ڵوێستی و بێ وه‌فایی عه‌ره‌ب به گشتی و فه‌له‌ستینییه‌کان به‌تایبه‌تی. بابه‌ته‌که له‌وێوه ده‌ست پێ ده‌کات کاتێک دکتۆر هه‌ژار ساڵی ١٩٨٥ له دیمه‌شق بێکار و هه‌ژار و بێحاڵ ده‌بێت، بڕوانامه پزیشکییه‌که‌ی هه‌ڵده‌گرێت و ڕووده‌کاته که‌مپی یه‌رموکی په‌نابه‌رانی فه‌له‌ستین تا کارێکی له‌وێ ده‌ستکه‌وێت، که‌چی پاسه‌وانه‌که‌ی به‌رده‌رگا ناهێڵێت بچێته ژووره‌وه، بگره به خوێنساردییه‌وه ده‌ڵێت: تۆ کوردی دژی سه‌ددامی و ئێمه تۆمان ناوێ و ته‌واو! لێره‌وه دێته‌سه‌ر باسی ئه‌وه‌ی چۆن گه‌ریللاکانی پێکاکا شانبه‌شانی فه‌له‌ستنینییه‌کان ساڵی ١٩٧٨ کاتی هێرشی ئیسرائیل بۆ سه‌ر باشوری لوبنان، هه‌روه‌ها ساڵی ١٩٨٢ کاتی ئابڵۆقه‌دانی به‌یروت ده‌یان شه‌هیدیان دا، که‌چی ده‌بینین گه‌لانی موسوڵمان به گشتی به ئیخوانی کوردی (یه‌کگرتوو)شه‌وه و عه‌ره‌ب و فه‌له‌ستینییه‌کان به‌تایبه‌تی هه‌رگیز ئه‌م بابه‌ته باس ناکه‌ن و له‌به‌ر چاویان نییه، ته‌نانه‌ت وه‌ک نوسه‌ر ده‌ڵێت: کاتێک سه‌رکردایه‌تی رێکخراوی رزگاریخوازی فه‌له‌ستین و یاسین عه‌ره‌فات ناچار ده‌کرێن به‌یروت به‌جێبهێڵن و ڕوو له تونس ده‌که‌ن، یاسر عه‌ره‌فاتی ڕابه‌ری گشتی ئه‌وسای فه‌له‌ستین له وتارێکیدا باسی شه‌هیدانی هه‌موو گه‌لانی تر ده‌کات که خه‌باتیان بۆ فه‌له‌ستین کردوه و له‌پاڵ ئه‌واندا شه‌هیدیان داوه، که‌چی باس له‌و ده‌یان شه‌هیده‌ی پێکاکا نادات، چونکه کوردن!\nد. هه‌ژار دیمه‌ن و هه‌ڵوێستی گه‌وره‌ئه‌منێکی عه‌ره‌ب، که لێپرسراوی لقی حه‌طین بووه له سلێمانی به‌رامبه‌ر مامۆستا ڕه‌وف عوسمانی برای ده‌گێڕێته‌وه به ناوی ئه‌بو دونیا، کاتێک ناوبراو مامۆستا ڕه‌وف عوسمانی برا گه‌وره‌ی د. هه‌ژار بانگ ده‌کات بۆ لێکۆڵینه‌وه پێی ده‌ڵێت: خۆت به‌عسی نیت و له هه‌موو بنه‌ماڵه‌که‌شتان به‌عسییه‌کی تێدا نییه، ، به‌مه‌شه‌وه‌وه ناوه‌ستیت له نێو مامۆستاکان و خه‌ڵک و نێو پۆلدا کاتی وانه‌وتنه‌وه به‌ڕاسته‌وخۆ و ناڕاسته‌وخۆ دژی به‌عس و حکومه‌ت قسه ده‌که‌یت، دووه‌م برا دکتۆره‌که‌شت چه‌کی خیانه‌تی هه‌ڵگرتوه دژمان. تا ئێستا ده‌نگمان نه‌کردوه چونکه مامۆستایه‌کی عه‌ره‌بی زۆر سه‌رکه‌وتوویت و زۆر ستایشت ده‌که‌ن، تۆ مامۆستای مناڵه‌کانمانی، به‌ڵام ئیتر ته‌واو، ئیتر ده‌ست ده‌کات به جنێو و سوکایه‌تی به مامۆستا ره‌وف و هه‌ڕه‌شه‌ی کوشتنی لێ ده‌کات، کاتێک مامۆستا ره‌وف ده‌یه‌وێت به‌رگری له خۆی بکات، ئه‌بودونیای شۆفێنی و دڕنده رێگای قسه‌کردنی پێ نادا و تفێکیش ده‌کاته ده‌موچاوی مامۆستا ره‌وف، کاتێک ئه‌م ده‌سته‌سڕه‌که‌ی ده‌ردێنێت تا تفه‌که‌ی سه‌رده‌موچاوی بسڕێت، ئه‌و جانه‌وه‌ره ده‌مانجه‌که‌ی ده‌ردێنێت، لوله‌که‌ی ده‌خاته سه‌ر لاجانگی و پێی ده‌ڵێت: بیسڕیت هه‌ر ئێستا ده‌تکوژم، پاش سوکایه‌تی ده‌یکاته ده‌ره‌وه! به‌ڕاستی ئه‌م ڕووداوه‌ی نوسه‌ر له کێته‌به‌که‌یدا گێڕاویه‌ته‌وه زۆر ئازاریدام، چونکه جگه‌له‌وه‌ی که خۆی تاوانێکی قێزه‌ون و ناشرینه جا به‌رامبه‌ر هه‌ر که‌سێک بکرێت، من مامۆستا ڕه‌وف باش ده‌ناسم، دوو ساڵ له ئاماده‌یی کوڕانی سلێمانی وانه‌ی زمان و ئه‌ده‌بی عه‌ره‌بی پێ گوتومه‌وه، خۆم به قه‌رزاری ئه‌و هه‌موو ڕێز و زانست و زانیارییانه‌ی ده‌زانم، ده‌زانم چه‌ند که‌سێکی به‌ڕێز و خۆشه‌ویست و دڵسۆز و نیشتمانپه‌روه‌ره، لێره‌وه هیوای ته‌مه‌ندرێژی و ته‌ندروستی بۆ ده‌خوازم. خۆشبه‌ختانه، ئه‌و دڕنده به‌عسییه له کاتی راپه‌رین ٧ی ئازاری ١٩٩١ له کاتی به‌رگریکردن له مونه‌زه‌مه‌که‌یان له سلێمانی به سزای خۆی ده‌گات.\nهه‌ندێک سه‌رنج و تێبینیم له‌سه‌ر ناوه‌ڕۆکی کتێبه‌که هه‌یه، که ئه‌مانه هیچ له بایه‌خی کتێبه‌که که‌م ناکه‌نه‌وه، ل٢٦ نوسه‌ر باس له شیعری (بارزانی پێشمانکه‌وه بارزانی) ده‌کات، که هی هه‌ژار موکریانییه، نه‌ک شێرکۆ بێکه‌س، وه‌ک ئه‌م نوسیویه‌تی. ئینجا ده‌قی شیعره‌که‌ی پیره‌مێرد ڕاستیه‌که‌ی ئاوایه (شه‌وێک پیاوێ له به‌فرا ما نه‌مرد ئاگرێکی دووری دی)، به‌ڵام نوسه‌ر وای نوسیوه (شه‌وێ پیاوێ له به‌فرا ما نه‌مرد دی ئاگرێکی دێ). جگه له‌مه ئاشکرایه ئه‌نجامی دروستکردن و جیابوونه‌وه‌ی ئاڵای شۆڕش ساردبوونه‌وه‌ی سه‌دان پێشمه‌رگه و کادر و ئه‌ندامانی ڕێکخستن و ته‌سلیمبوونه‌وه‌ی ده‌یان پێشمه‌رگه به ڕژێم بوو، نوسه‌ر جگه‌له‌وه‌ی خۆشی چه‌رمه‌سه‌ری و دڵساردبوونه‌وه و ماندووبوونی بۆ کێشاوه، که‌چی هیچ هه‌ڵسه‌نگاندنێکی بۆ ئه‌و جیابوونه‌وه‌یه‌و دروستکردنی رێکخراو له نێو رێکخراوێکی تردا، که کۆمه‌ڵه بوو نه‌کردوه. مادام خۆی له نێو ڕووداو و له‌گه‌ڵ ڕووداوه‌کاندا ژیاوه ده‌بوو هه‌ڵسه‌نگاندن و ڕای خۆی له ئێستادا و پاش ئه‌و هه‌موو ته‌مه‌ن و ئه‌زمونه بنوسیایه. له لایه‌کی تره‌وه به نازناو باسی ده‌یان که‌سی هه‌لپه‌رست و وه‌ک ده‌ڵێن کوڕی رۆژی کردوه که چۆن که‌مترین قوربانی و زۆرترین قازانجیان له شۆڕش کردوه، به ڕای من ده‌بوو گه‌ر به پیتی یه‌که‌می خۆی و باوکیشیان بوایه ناوی بهێنانایه، تا بناسرێنه‌وه، له ڕووی یاساییشه‌وه له‌سه‌ری ناکه‌وت.


halkawtzaher هلكوت زاهير (@halkawtzaher) ياسين جلال دەنگێكی نۆی لەكاێكی instagram post download - SaveIG\nياسين جلال دەنگێكی نۆی لەكاێكی تازەدا بەم. نزیكانە. ياسين جلال صوت جديد ،قريباااا #kurdistan #kurdistani #kurd #erbil #hawler #slimani #rojava #rojhalat #sulaimaniyah #duhok #kerkuk #sina #dyarbakir #moracco #halabja #qater # #iraq🇮🇶 #zaxo #baghdad #tunisia #sowden #lebanon #germany🇩🇪 #turkiye #nrt #\nMnaleki lusa xwa rahmi pebka 🙏🏼\nعەیبە مامۆستا . بۆ کوڕ\nجارێک نە م بینی یە کی تووکن بباتە لای خۆی هه مووی لووسکە ڵه\nپێویستە لە ناخی هەمووماندا وەرزی پاییز هەبێت بۆ وەرینی ئەو کەسانەی کە بەهەڵە دێنە ناو ژیانمان . "محمود معظمی" ــــــــــــــــــــــــــــــــــــــــــــــــــــــ ئەگەر کاتت هەیە چەند چرکەیەك سەردانی پەیجەکەمان بکەن 🌼🌸\nخەڵەتی پەخشان ئەوە کچ نیە😂😂🤣🤣\nده نكي خوشه 👏👏🌷\nتماشاي عةرةبي تف مصاصةى كةجلي قوزئ\nکارەساتە ئیش بۆ کوڕ ئەکا بەس دڵنیام بێ هۆ نیە دیارە دڵت بە خوشکەکەی ئەم کوڕەوەیە ئەتەوێ لە ڕێگای ئەمەوە ڕاوی بکەی 😁\nبەمزووانە تێکست مەگەزین دەست بەکار دەبێت لە گەڵ ئێمە بەس ھەواڵ و زانیاریت بێ ناکات، بەڵکو خەڵات و دیاری دەبەیتەوە و چێژ لە بابەتە سەرەنج راکێشەکانمان وەردەگری⏳✔💯 فۆلۆمان بکەن پەشیمان نابنەوە، چونکە ئێمە باشترینتان پێشکەش دەکەین\nAlahw akbar xoshawistan kury tekawt 😂 @__.na.zz\nده نگيكي ناخوشي هه يه 🤫🤫🤫🤫\nدەبێ نوشتەت لێ نەکرابێ\nBaxwa dangy naxosha


4936 جار خوێندراوەتەوە\nدەستەی گەشتوگوزاری هەرێم رایگەیاند، بەگوێرەی زانیارییەکان لە رۆژانی جەژن و پێش جەژندا ٢٥٠ هەزار گەشتیار سەردانی هەرێمی کوردستانیان کردووە.\nئەمڕۆ دووشەممە، نادر رۆستی وتەبێژی دەستەی گەشتوگوزاری هەرێم بە دەنگی ئەمریکای راگەیاند، "به‌پێی زانیارییه‌کانی ئێمه تائێستا دوا ئامارمان بڵاونه‌کردووەتەوه، زیاتر له ٢٥٠ هه‌زار گه‌شتیار لە رۆژانی پێش جه‌ژن و ڕۆژانی جه‌ژن که هه‌موویان بۆ جه‌ژن هاتبوون هاتوونەتە هه‌رێمی کوردستان".\nئاماژەی بەوەشدا، لە رووی ئابووریه‌وه ئه‌گه‌ر هه‌ر گه‌شتیارێک به‌تێکڕا سێ شه‌و بمێنێته‌وه زیاتر له ٣٠٠ دۆلار ده‌هێنێته بازاڕه‌کانی هه‌رێم، بەمەش بازاڕه‌کان گه‌رموگوڕیه‌کی باشیان تێکه‌وتبوو، جوڵه‌یه‌کی ئابووری باش بوو.\nنادر رۆستی وتیشی، به ئه‌ژمارکردنێکی سه‌ره‌تایی ئه‌گه‌ر چاره‌که ملیۆنێک مرۆڤ هاتبێته هه‌رێمی کوردستان له‌م جه‌ژنه‌دا و هه‌ریه‌که‌یان ٣٠٠ دۆلاری خه‌رجکردبێت، ئەوا ٧٥ ملیۆن دۆلار لە بازاڕەکانی هەرێمدا ئاڵوگۆڕی پێکراوە.\nدەشڵێت، "ئێمه هیچ کاتێک وه‌کو که‌رتی گه‌شتوگوزار له‌گه‌ڵ ئه‌وه‌دا نیین قه‌ده‌غه‌ی هاتوچۆ له‌سه‌ر گه‌شتیار هەبێت، چونکه ئێمه به‌تێگه‌یشتنی خۆمان ئه‌و بڵاوبوونه‌وانه‌ی رووده‌ده‌ن به‌هۆی ڤایرۆ‌سی کۆرۆنا زیاتر هۆکاره‌که‌ی تێکه‌ڵابوونه کۆمه‌ڵایه‌تیه‌کانن، چونکه گه‌شتیار که دێت ده‌چێته دوکانێک ناچێت ده‌ستی له‌مل بکات و تۆقه‌ی له‌گه‌ڵ بکات و لێی نزیک بێته‌وه".


Home›هەواڵ›کوردستان›هاوسەرۆکانی یەکێتی پێشوازیان لە سەرۆکی هاوپەیمانی عەزم کرد\nئەمڕۆ پێنجشەممە، بافڵ تاڵەبانی و لاهور شێخ جەنگی، ھاوسەرۆکانی یەکێتیی نیشتمانیی کوردستان لە دەباشان پێشوازیانکرد لە خەمیس خەنجەر، سەرۆکی ھاوپەیمانی عەزم و سەرکردەی دیاری سوننەکان، لەدیدارێکدا بەگشتی دۆخی سیاسی، ئەمنی و ھەڵبژاردنی پێشوەختەی عێراق و ھەماھەنگی و کاری پێکەوەیی تاوتوێکران و بۆچوونیان لەبارەوە خرایەڕوو .\nھاوسەرۆکانی یەکێتی بە لەبەرچاوگرتن و خوێندنەوە بۆ واقیعی سیاسی عێراق، ھەرێم، ناوچەکە و کێشمەکێش و ململانێ نێودەوڵەتییەکان، نەخشەڕێگای یەکێتییان بۆ دۆخی ئەمڕۆی عێراق خستەڕوو تەئکیدیان لەچارەسەرکردنی سیاسییانەی کێشەکان و زاڵبوون بەسەر بەربەستەکان کردەوە و روونیانکردەوە دیالۆگی بونیادنەرانەی نیشتمانی لەنێوان ھێزە کوردی و عێراقییەکان بەپێویستی ئەم قۆناغە دەزانین و بە پرۆژە و دیدی ھاوبەش و پاراستنی بەرژەوەندییە گشتییەکان دەتوانین وڵاتێکی سەقامگیری دەستەبەربکەین، وەک یەکێتی باوەڕی تەواومان بەکارکردنی پێکەوەیی ھەیە لەگەڵ دۆستەکانمان لە بەغدا تاوەکو خاڵە ھاوبەشەکانمان بپارێزین و گیانی پێکەوەژیان و یەکتریقبوڵکردن ببووژێنینەوە و بەھەمووشێوەیەکیش سیاسەتی مەزھەبی، نەتەوەیی، زۆرینە و کەمینە و خۆسەپێنی رەتدەکەینەوە و بەھۆکاری ناسەقامگیری و قوڵبوونەوەی گرفت و کێشەکانی دەزانین .\nلەبارەی ھەڵبژاردنی پێشوەختەی ئەنجوومەنی نوێنەرانی عێراق و ھاوپەیمانی کوردستان لەنێوان یەکێتی و گۆڕان، ھاوسەرۆکان ھەڵوەستەیانکرد و دووپاتیانکردەوە لەگەڵ ئەنجامدانی ھەڵبژاردنێکی پاک و بێگەردن لەکاتی خۆیدا بەڕێوەبچێت و رێوشوێنەکانی ئەنجامدانی پرۆسەیەکی دیموکراسی وەھا فەراھەمبکرێت کەببێتە مایەی رەزامەندی ھەمووان و خێروخۆشی بۆ وڵات. راشیانگەیاند ھاوپەیمانی کوردستان ھەنگاوێکە بۆ یەکڕیزی نیشتمانیی کورد و ھەنگاونان بۆ یەکگوتاری و یەکخستنی توانا سیاسییەکان بۆ خزمەتکردنی خەڵک. دووپاتشیانکردەوە دوای ھەڵبژاردنەکان دەرفەت گونجاوە تاوەکو ھاوپەیمانی کوردستان لەگەڵ ھێزە کوردستانی و عێراقییەکان لەبەرەیەکی فراوانی نیشتمانی کۆببینەوە و لەسەر پاراستنی بەھاباڵاکان سیاسەتێکی نوێ دابڕێژین و پێکەوە خزمەتی گەل و وڵات بکەین.\nپەیوەندییەکانی ھەرێم و ناوەند و پابەندبوون بەرێکەوتنی ھەردوولا بە ناردنی شایستەداراییەکانی ھەرێم گفتوگۆی وردی لەبارەوەکرا و جەخت لەبەردەوامی گفتوگۆکان و چارەسەرکردنی کێشەکان لەسەر بنەمای دەستوور و بەرژەوەندی گشتی کرایەوە.


نەوزادى موهەندیس: عفرینى کوردان دواى ساڵێک لە داگیرکردن و بێدەنگیدا! – WTARIKURD\nنەوزادى موهەندیس: عفرینى کوردان دواى ساڵێک لە داگیرکردن و بێدەنگیدا!\nڕێکەوتى 18/3/2018 ئەو ڕۆژە ڕەش و شوومە بوو بۆ تەواوى کوردان و بەتایبەتیش بۆ کوردانى ڕۆژئاواى قارەمان کەماوەى 6 ساڵى ڕێکە خەباتى مان و نەمان دەکەن لەلایەک لەگەڵ گروپە تیرۆریستیەکان و لەلایەکیش لەبەرامبەر سوپاى تورکیا و لەلاى سێهەمیشەوە بەرامبەر سوپاى ڕژێمى داگیرکارى سوریادا. تورکیا کاتێک لە 24/6/2016 دا بڕیارى دەستوەردانى لەکاروبارى سوریادا دا، لە مانگى 1/2018وە کەوتە پلاندانان و پەلاماردانى شارى عفرین و بەبەرنامە وێسگەکانى ئاوى خواردنەوە و فڕنەکان و وێسگەکانى پەیوەندى بۆردومان دەکرد و تائەوکاتەى توانى لە 18/3دا بەتەواوەتى بچێتە ناوەڕاستى شارى عفرین و داگیرى بکات. کوردانى ڕۆژئاوا بەگشتى و عفرینیەکان بەتایبەتى توانیویانە گەورەترین قارەمانێتى پیشانى هەموو دونیا بدەن لەسەر دەستى کچان و کوڕانى کوردا و ئەوان بەهەق بونە سەفیرى کوردایەتى لەو قۆناغەدا و هێندەى تر ناسنامەى کورد و گەریلایان بەدونیا ناساندا لەپاڵ خەبات و بەرگریکردنى هێزى پێشمەرگەى قارەمان لەباشوورى کوردستاندا.پێش ساڵێکى ڕێک سوپاى داگیرکارى تورکیا بەهاوکارى چەندین گروپى تیرۆریستى لە سوپاى بەناو ئازادى سوریاى و… هتد. لەژێر ناوى هێرشى(( درع الفرات))دا توانیان شارى عفرینى خۆڕاگرى کوردان داگیر بکەن، لەبەرچاوى هەموو دونیا و مەخابن هەموو دونیاش و بەتایبەتیش زلهێزەکانى ڕوسیا و ئەمریکا کە دەستڕۆیشتوى ناو سوریان بێدەنگبوون لەو کارە داگیرکارى و دوور لەمرۆڤانەیەى ئەردۆگان و سوپاکەى.\nعفرین زۆر بێناز و بێکەس بوو لەو کاتەدا، چونکە تەنانەت کوردانى براشیان لە باشوور نەیانتوانى وەکو پێویست و هاوشێوەى کوبانى قارەمان بەدەنگیەوە بچن لەبەر دوورى لە سنورى هەرێمى کوردستان و ڕێگریەکانى هێزەکانى تورکیا و تەنانەت ئەمریکاش. ئەمریکا بۆخۆشى هاوکارى دوو گروپى تیرۆریستى بەناوەکانى (جیش الاسلام و فیلق الرحمان) کردوە کە دەستیان هەیە لە گۆڕینى دیموگرافیاى عفریندا.\nلەماوەى ئەو ساڵەدا ئەردۆگان و سوپاکەى و گروپە تیرۆریستیەکان گەلێک کار و تاوان ئەنجام دەدەن لە عفریندا هاوشێوەى لە دونیاى سەردەمدا نیە و تەنها لە پێش 500 ساڵدا باوباپیرانى ئەردۆگان لە خەلافەتى ئیسلامى عوسمانیدا ئەنجامیانداوە و بەدڕندەترین شێوە و خوێنڕشتن و کوشتار ئەوکاتیش شارى حەڵەبیان داگیرکرد و خەڵتانى خوێنیانکردوە. ئەردۆگان و سوپاکەى دواى چوونە ناو عفرینەوە لەسەر شێوازى تەتار و مەغۆلە عوسمانیەکانى باوباپیرانى 3 ڕۆژ شارەکەى حەڵاڵ کرد بۆ چەتە خوێنڕێژەکان و هەموو کارێکى دزین و ڕفاندن و ڕاو وڕووت و فەرهودو تاڵانى شارەکەى حەڵاڵکرد و کەوتنە دزیکردنى ماڵان و کوشتوکوشتارى کوردان و شێواندن و دزینى ئاسەوارەکۆنەکانى کوردان و تێکشاکاندنى سیمبولە ئازادیەکانى کورد وەک پەیکەرى کاوەى ئاسنگەرو … هتد.\nئەو کارانەى کە سوپاکەى ئەردۆگان کردویانە لە عفرین تەنها لە مێژوە تاریکەکانى چەرخەکانى ناوەڕاستدا ڕوویانداوە، وەک:\n1. دەستخستنى پارەیەکى زۆر لەکوردان بەناوى ئەوەى کە ڕاپۆرتیان لەسەردراوە و بۆلابردنى ئەو ڕاپۆرتانە پارەیەکى زۆریان لێسەندون.\n2. ڕفاندنى کەسانى دەوڵەمەند و دواتر ئازادکردنیان بە پارەیەکى زۆر.\n3. دەستبەسەراگرتنى زەوى و ماڵ و دوکان و باخ و کشتوکاڵ و …هتد.\n4. سەپاندنى باج بەسەر بازرگاناندا بەناوى پاراستنى سەروماڵیان.\n5. بڕینى دار زەیتونەکان و دواتر فرۆشتنیان وەک دار لەبازاڕەکانى حەڵەب و تورکیا.\n6. ڕێگەگرتن لەناردنى زەیتون بۆ بازاڕەکانى حەڵەب و ناردنیان بەنرخى هەرزان بۆ بازاڕەکانى تورکیا.\n7. تەقاندنەوەى گەڕۆک لەکوڵان و ناوماڵانى کورداندا بەدەستى ئەنقەست بۆ ترساندنیان و دەربەدەرکردنیان.\n8. سەرپەرشتیکردنى وەزارەتى پەروەردەى تورکیا بۆ خوێندن لەشارى عفرین.\n9. هەراسانکردن و دەرپەڕاندنى کوردە عەلەوى و ئێزیدیەکان.\n10. ئەنجامدانى کارو چالاکى لەلایەن (دەزگاى کاروبارى ئاینەکان لەتورکیا) کە دامەزراوەیەکى باوەڕپَکراوى ئەردۆگانە بۆ کۆکردنەوە و هاندانى مسوڵمانان لەهەر شێوێنێک بن بۆ پاڵپشتى لە بیرۆکەى عوسمانیە نوێکان لەژێر پەردەى ڕابوونى ئیسلامیدا.\nهەموو ئەم کارانەى تورکیا و ئەردۆگان دەیکەن بۆ گۆڕینى دیموگرافیاى شارى عفرینى کوردانە و گەرەکێتى لەجێگەى کوردە ڕەسەنەکان عەرەب و تورکومان و… هتد، نیشتەجێبکات. ئەوەتا ئامارى عەرەبى بە 55% و کوردى بە 35% داناوە بۆ ئەوەى 65% کوردەکان دەربکات وکە کارى گۆڕینى دانیشتوانى ئەنجامدا کەس نەڵێت گۆڕانکارى کراوە.ئاشکراشە بەپێى هەموو ڕێکەوتنە نێودەوڵەتیەکان کارى پاکتاوى ڕەگەزى و داگیرکردنى شار و وڵاتێک لەدەرەوەى یاسا نێودەوڵەتیەکانن و بەتاوان دادەنرێن و ئەوەتا مادەکانى 2 و7 و 8ى ڕێکەوتنى ڕۆما ئەوکارانە بەتاوان لەقەڵەم دەدات.\nئەردۆگان مەبەستێتى کە ناوچەى ئارامیش بە قوڵایى 5کم دروستبکات لەسەر سنورى نێوان تورکیا و سوریا بەڕەزامەندى ڕوسیا و ئەمریکا و کارى سەرپەرشتیکردنیشى هەرخۆى بیکات، بەناوى پاراستنى ئەمنیەتى خۆى و بۆهەمیشە بتوانێت ڕێگرى لەکار و چالاکى کوردانى ڕۆژئاوا بگرێت.\nتاوانەکانى ئەردۆگان و سوپاکەى و گروپە چەتەکان ،لەناو ڕاپۆرتێکى نەتەوە یەکگرتوەکانیشدا کە لە 6/2018دا بڵاوکراوتەوە دەریخستوە کە(( لە ئاستێکى بەرزدا تاوانى توندوتیژى لە عفرین بەڕێوە دەچێت دژى مەدەنیەکان و کارەکانى دزى و تاڵانى و هەراسانکردن و ڕفاندن و کوشتن زۆر بەربڵاوە و هیچ یاسایەکیش لە عفریندا نەماوە بەتایبەتیش دژى ئەوانەى کە هاوکارى کوردەکان دەکەن)).\nئامارى تاوان و کارە قێزەونەکانى ئەردۆگان و چەتەکانى ئەوەمان پێدەڵێن کە گەرەکیانە مۆرکى کوردانە لەشارى عفرین وەربگرنەوە و گۆڕانکارى گەورەى دیموگرافیاى تیادا ئەنجام بدەن،ئەوەتا لەماوەى ئەم ساڵەدا هەستاون بە:\n• 32-45 قوتابخانە تێکدراون\n• 318 پەیمانگا و زانکۆ داخراون\n• 50 هەزار خوێندکار لەخوێندن بێبەشکراون\n• 13 منداڵى خوێندکار کوژراون\n• سەپاندنى خوێندن تەنها بەزمانەکانى عەرەبى و تورکى\n• زیاد لە 200 کورد گیراون لەلایەن گروپەکانى ( جەبهەى شام و احرار الشرقیە و فرقەى حمزە) وە.\n• تورکیا بەنیازە ئەو 3 ملیۆن ئاوارە سوریە بگێڕێتەوە بۆ ناوچە کوردیەکان لە( عفرین و جەڕابلوس و عەزاز ) و نیشتەجێیان بکات و تائێستا زیاد لە 140 هەزار ئاوارەى سورى چونەتەوە ناو عفرین لەهەموو نەتەوەکان.\n• وەرگرتنى بڕى 20هەزار دۆلار لەبەرامبەر ڕزگارکردنى هەر خێزانێکى کورد.\n• وەرگرتنى بڕى 5 هەزار دۆلار لەبەرامبەر پێدانەوەى ئۆتۆمبێلەکانیان.\nئەوەى ئاشکرابوە، ئەوەیە کە داگیرکردنى عفرین دژى حیزبێکى دیاریکراو یان هەنگاوێکى پێشوەختە نەبوە بۆ پاراستنى ئەمنیەتى سنورەکانى تورکیا،بەڵکو شەڕى جوگرافیا و دانیشتوان و پاکتاوکردنى ڕەچەڵەکى کورد و کوردستان بوە لەچوارچێوەى بەرنامەى فراوانخوازى دەسەڵات و قەڵەمڕەوى عوسمانیە نوێکاندا کە ئەردۆگان گەرەکێتى سەردەمى خەلافەتى عوسمانیەکان ببوژێنێتەوە و خەون بە خەلیفایەتى مسوڵمانانەوە دەبینێت.\nدەوڵەتى تورکیا بەدرێژایى مێژووەکەى کە لەسەر غەزوکردن و کوشتوبڕین بنیاتنراوە، لەئێستاشدا ئەو خەوە قێزەونەى فڕێنەداوە و گەرەکێتى بەزۆر و زۆردارى و داگیرکردن خەونە ڕزیوەکەى زیندووکردنەوەى خەلافەتى عوسمانى زیندووبکاتەوە لەسەر حسابى داگیرکردن و وێرانکردنى وڵاتان و گەلانى ناوچەکە و بەتایبەتیش کورد.\nبەڵام ئەردۆگان و سوپاکەشى و چەتەکانیش باش دەزانن عفرین و هەموو شارە کوردیەکانى تریش لە ڕۆژئاوادا دەبنە ئەو زەلکاوەى کە تیایدا گیردەخۆن و کوردان بە ئاسانى سەرشۆِرناکەن و بەردەوامى دەدەنە مقاوەمەت و کار و چالاکى دژى هێزەکانیان و ڕۆژێکدێت عفرینى خۆڕاگر لەژێر زوڵم و داگیرکارى تورکەکان ڕزگارى دەبێت. ئەردۆگان و تورکیا ئەرکێکى قورسى پاراستنى ئاسایش و بەڕێوەبردنى عفرینیان کەوتۆتە ئەستۆ کەلەم قۆناغەى تورکیادا زۆر زەحمەتە بەردەوام بێت چونکە ئابوریەکى فشەڵ و لاوازى هەیە.\nلەکۆتایدا مانگى ئازار بۆ کوردان زۆر بەئازارە و بەتایبەتی کە پێش 31 ساڵ شارى هەڵەبجە لەباشوور لەلایەن ڕژێمى داگیرکارى بەعسى فاشیزمەوە و لەبەرچاوى هەموو دونیادا و بەبێدەنگى و بێکەسى شەهیدکرا،ئەوەتا بەهەمان شێواز و پێش 1 ساڵیش عفرینى دەستەخوشکى هەڵەبجە بەبەرچاوى هەموو دونیا و بەبێدەنگى هەمان ئازارى بەخۆوە بینیەوە و داگیر و خەڵتانى خوێنکرا. مەخابن هەڵەبجە و عفرین ترۆپکى دوو ئازارى قوڵ و لەبیرنەکراوى نەتەوەیەکى ژێر دەست و داگیرکراوى کوردن لە دونیاى بەناو پێشکەوتوو و دیموکراسید و ئازایەکاندا، بەڵام بەدڵنیایى وەک چۆن هەڵەبجە ئازاد و ئاوەدانکرایەوە و ڕژێمى بەعسى فاشى لەگۆڕنرا ئاوهاش ڕژێمى تورکیا و چەتە تیرۆریستەکانیش لەگۆڕدەنرێن و عفرینیش و هەموو شارە کوردیەکانى ڕۆژئاواى کوردستان ئازاد و ڕزگار و ئاوەدان دەکرێنەوە و دوژمنان و داگیرکارانى کودیش سەرشۆڕ و زەلیل و بەرەو زبڵدانى مێژوو دەنێردرێن. ئەرکى هەموو کوردانە کە چیدى عفرین بەبێدەنگى و بێکەسى بەجێنەهێڵن و ڕێگە بە بەردەوامى داگیرکردنى و شێواندنى دیموگرافیاکەى نەدەن و هەموو هێز و توانا و پەیوەندیەکانیان بخەنە گەڕ بۆ کۆتایهێنان بەو ستەم و جەور و داگیرکاریەى عفرین کە لەلایەن ئەردۆگان و سوپاکەى و چەتە تیرۆریستەکانەوە بەردەوامە وچیدى بێدەنگى بشکێنن.


لە ئینگلیزییەوە: زانا عوسمان\nلەو ساڵانەی لە هیندستان بوویت چیت زیاتر بەیاد دێتەوە؟\nمانەوەم لەوێ ئەزموونێک بوو خۆمم بۆ ئامادە نەکردبوو. شانوشکۆی ئەو کیشوەرە لە ناخەوە جوڵاندمی، بەڵام هەستیشم بە بێچارەیی دەکرد، چونکە ژیان و تەنهاییم لەوێ زۆر درێژەی کێشا. هەندێک جار وام هەست دەکرد گیرۆدەی ناو فیلمێکی ڕەنگاوڕەنگم_فیلمێکی نایاب، بەڵام فیلمێک کە ڕێگەی چوونەدەرەم لێی نەبوو. هەرگیز ئەزموونی ئەو سۆفیزمەم نەکردبوو کە لە هیندستان ڕێبەریی ژمارەیەکی زۆری خەڵکانی ئەمریکای باشوور و خەڵکانی بیانی تری دەکرد. ئەو کەسانەی بۆ گەڕان بەشوێن ئاینێکدا کە وەڵامی نیگەرانییەکانیان بداتەوە دەچنە هیندستان، شتەکان بە ڕێگایەکی جیاواز دەبینن. سەبارەت بە منیش، بارودۆخە کۆمەڵایەتییەکان زۆر بە قووڵی کاریان تێکردم_ ئەو نەتەوە گەورە لەچەکداماڵێنراوە، بێبەرگری، وابەستەکراوی چەوساندنەوەی شانشینی بەریتانیا. تەنانەت کلتووری ئینگلیزیش، کە من تاسەیەکی زۆرم بۆی هەبوو، توڕەی دەکردم، چونکە ببووە کەرەستەی ژێردەستەیی هزریی بۆ ژمارەیەکی زۆری هیندوو لەو کاتەدا. تێکەڵی لاوە شۆڕشگێڕەکانی کیشوەرەکە بووم؛ سەرەڕای پۆستە ڕاوێژکارییەکەم، توانیم هەموو شۆڕشخوازەکان بناسم_ئەوانەی سەر بەو بزتنەوە مەزنە بوون کە سەربەخۆییان بەدەست هێنا.\nئایا لە هیندستان دەفتەرەشیعری (نیشتەجێی زەوی) ت نووسی؟\nبەڵێ، بەڵام هیندستان کاریگەرییەکی هرزی زۆر کەمی لەسەر شیعری من هەبوو.\nئایا لە شاری ڕانگوون-ەوە ئەو نامە جوانانەت بۆ نووسەری ئەرجەنتینی هێکتەر یاندی نارد؟\nبەڵێ، ئەو نامانە لە ژیانمدا گرنگ بوون، چونکە ئەو، نووسەرێک کە من ڕووبەڕوو نەمدەناسی، وەک سامرییەکی چاکەخواز ئەوەی لەئەستۆی خۆی گرتبوو کە لە دەنگوباس ئاگادارم بکاتەوە، کە ڕۆژنامە و گۆڤارم بۆ بنێرێت، کە هاوکارم بێت تا لەگەڵ تەنیاییەکەمدا هەڵبکەم. دەترسام پەیوەندی لەگەڵ زمانەکەی خۆمدا لەدەست بدەم، بۆ چەندین ساڵ کەسێکم نەبینی ئیسپانی قسە بکات. لە نامەیەکمدا بۆ ڕافایێل ئەلبێرت ناچار بووم داوای فەرهەنگێکی ئیسپانی بکەم. من بۆ پۆستی ڕاوێژکار دانرابووم، بەڵام پۆستێکی نزم بوو و مووچەیەکی وای نەبوو. لە سەخترین دۆخی هەژاری و تەنیاییەکی سەختتریشدا ژیام. بۆ چەندین هەفتە کەسێکی ترم نەدەبینی.\nئەو کاتەی لەوێ بوویت پەیوەندییەکی ئەوینداریی ناوازەت لەگەڵ جۆسێ بلیس-دا هەبوو، کە لە چەندین شیعردا ناوت هێناوە.\nبەڵێ، جۆسێ بلیس ژنێک بوو کە جێپەنجەیەکی قووڵی بەسەر شیعرەکانمەوە جێ هێشت. هەمیشە یادی ئەوم کردۆتەوە، تەنانەت لە کتێبەکانی ئەم دواییانەشمدا.\nکەوابێ بەرهەمەکانتان بەتووندی ژیانی تایبەتیتانەوە بەستراونەتەوە.\nئەوە سروشتییە. دەبێت ژیانی شاعیر لە شیعرەکانیدا ڕەنگ بداتەوە. ئەوە یاسای هونەر و یاسایەکی ژیانیشە.\nبەرهەمەکانت دەکرێت بەسەر چەند قۆناغێکدا دەبەش بکرێن، ناکرێت؟\nلەوبارەیەوە چەند بیرکردنەوەیەکی تەواو شپرزەم هەیە. من خۆم قۆناغم نییە؛ ڕەخنەگرەکان دەیاندۆزنەوە. گەر بتوانم شتێک بڵێم، ئەوەیە شیعری من تایبەتمەندی زیندەوەرێکی هەیە؛ منداڵانەیە، کاتێک مێردمنداڵ بووم، گەنجانەیە، کاتێک لاو بووم، بێچارانەیە، کاتێک خەمم چەشتووە، لاسارە، کاتێک دەبوو بچمە ململانێی کۆمەڵایەتییەوە. تێکەڵەیەک لەم مەیلانە لە شیعری ئێستامدا ئامادەیە. من هەمیشە لە پێویستییەکی ناوەکییەوە نووسیومە، واشدەزانم کە ئەوە بۆ هەموو نووسەرێک ڕاست بێت، بەتایبەت بۆ شاعیران.\nبینیومیت کە لە ئوتۆمبێلدا دەنووسیت.\nمن لە هەر شوێنێکدا و هەر کاتێکدا کە بتوانم دەنووسم، بەڵام هەمیشە خەریک نووسینم.\nئایا هەمیشە بە دەست دەنووسی؟\nلەو کاتەوەی توشی ڕووداوێک بووم کە تێیدا پەنجەیەکم شکا و نەمتوانی ئامێری تایپکردنەکە بۆ چەند مانگێک بەکار بهێنم، شوێن ئەو ڕەفتارەی سەردەمی لاویم کەوتووم و گەڕاومەتەوە بۆ نووسین بە دەست. کاتێک پەنجەم باشتر بوو و توانیم تایپ بکەمەوە، بۆم دەرکەوت کاتێک بە دەست دەنووسم شیعرەکانم هەستیار ترن؛ فۆڕمەکانی بەئاسانی دەکرا بگۆڕێن. لە دیمانەیەکدا، ڕۆبێرت گراڤێس دەڵێت کە کەسێت بۆ ئەوەی بتوانێت بیر بکاتەوە دەبێت کەمترین شتی لە بەردەستدا بێت کە بە دەست درووست نەکرابێت. دەکرا ئەوەش بڵێت کە شیعر دەبێت بە دەست بنووسرێت. ئامێری تایپکردنەکە منی لە دۆستاییەکی قووڵ لەگەڵ شیعردا جیا کردبووەوە، دەستەکانم منیان لەو دۆستایەتییە نزیکتر کردەوە.\nکاتژمێرەکانی کارکردنت کامانەن؟\nخشتەیەکی دیاریکراوم نییە، بەڵام بەیانیانم بەلاوە باشترە. با بڵێین گەر تۆ لێرە نەبوویتایە و کاتی منت (یان کاتی خۆتت) بەفیڕۆ نەدایە، ئەوا ئێستا خەیرکی نووسین دەبووم. لە ڕۆژدا زۆر ناخوێنمەوە. پێم باشترە تەواوی ڕۆژەکە بنووسم، بەڵام زۆرجار پێگەیشتوویی بیرۆکەیەک، دەربڕینێک، شتێک کە بەشێوەیەکی پڕهەراوهۆریا لە خۆمەوە سەرچاوە ئەگرێت_با زاراوە ناسراوەکە بەکار بهێنین، "ئیلهام"_ ئەو شتەیە کە وام لێ دەکات قایل، یان ماندوو، یان ئارام، یان بەتاڵ ببمەوە. واتە، چیتر نەتوانم بەردەوام بم. جگە لەوە، زۆر لەوە زیاتر حەزم لە ژیانە تا بەدرێژایی ڕۆژەکە لەسەر مێزێک دابنیشم. پێمخۆشە خۆم بخەمە ڕووداوەکانی ژیانەوە، ماڵەکەمەوە، سیاسەتەوە، هەوەها سروشتەوە. من هەمیشە دێم و دەچم. بەڵام کەی بتوانم و لەهەر کوێیەک بم ئەوا بەچڕی دەنووسم. گەر کەسانێکی زۆریش لە چواردەورم بن پێی بێزار نابم.\nتۆ خۆت بەتەواوی لە چواردەورەکەت دادەبڕیت؟\nتەواو خۆم دادەبڕم، گەر لەناکاویش شتەکان بێدەنگ بن، ئەوا ئەوە بێزارم دەکات.\nهەرگیز زۆر بەلای نووسینی پەخشاندا نەچوویت.\nنووسینی پەخشان... بەدرێژایی ژیانم هەستم بە پێویستیی نوسین لە شیعردا کردووە. دەربڕین بە پەخشان سەرنجم ڕاناکێشێت. من پەخشان بۆ دەربڕینی جۆرێکی تایبەت لە هەست و ڕووداوی تێپەڕ بەکار دەهێنم کە وا دەخوازن بگێڕدرێنەوە. ڕاستییەکە ئەوەیە کە ڕەنگە پەخشان وام لێبکات هەر واز لە نووسین بهێنم. هەربۆیە تەنها ناوەناوە پەخشان دەنووسم.\nگەر ناچار بیت کارەکانت لە ئاگرێک ڕزگار بکەیت، کامە کارت ڕزگار دەکەیت؟\nڕەنگا هیچیان. چ پێویستییەکم پێیان دەبێت؟ پێم باشترە کیژێک... یان کۆمەڵەچیرۆکێکی پۆلیسی ڕزگار بکەم... کە زیاتر لە کارەکانی خۆم خۆشیم پێ دەبەخشێت.\nکام لە ڕەخنەکارەکانت باشتر لە کارەکانت تێگەیشتووە؟\nنیرۆدا: ئاه! ڕەخەکارانی من! ڕەخنەکارەکانم منیان لەت لەت کردووە، بەو هەموو ڕق و خۆشەویستییەوە! لە ژیاندا، هەر وەک لە هونەردا، ناتوانیت دڵی هەموو کەس ڕازی کەیت، ئەوەش دۆخێکە بەردەوام لەگەڵ ئێمەدایە. خەڵکی بەردەوام ماچ و زلە، میهرەبانی و لێدانیان پێ دەگات، بۆ شاعیرانیش هەر وایە. ئەوەی پێمناخۆشە ئەو شێواندنەیە کە لە لێکدانەوەی شیعردا یان ڕووداوەکانی ژیانی کەسێکدا دەکرێت. بۆ نموونە، لە کۆبوونەوەی یانەی (P.E.N) لە شاری نیویۆرک، کە کەسانێکی زۆری لە شوێنە جیاوازەکانەوە کۆ کردبوویەوە، شیعرە کۆمەڵایەتییەکانم خوێندەوە، تەنانەت لە کالیفۆڕنیا شیعری زیاتریشم خوێندەوە؛ کۆمەڵێک شیعری پێشکەشکراو بە کوبا وەک پاڵپشتییەک بۆ شۆڕسی خەڵکی کوبا. کەچی نووسەرانی کوبا نامەیەکیان ئیمزا کرد و ملیۆنان دانەیەن لێ بڵاو کردەوە کە تێیدا بیروڕاکانم گومانیان خرابوونە سەر. هەروەها بەتەنیا منیان وەک بوونەوەرێک خستبوویە ڕوو کە لەلایەن وڵاتانی ئەمریکای باکوورەوە دەپارێزرێم؛ تەنەت ئەوەشیان وتبوو کە چوونەناوەوەی من بۆ ئەمریکا دیارییەک بووە. ئەوە تەواو بێمانایە، گەر نەشڵێم هەر هەڵیتوپەڵیتە. چوونکە زۆر نووسەر لە وڵاتە سۆشیالیستەکانەوە هاتبوون؛ تەنانەت هاتنی نووسەرانی کوباش چاوەڕوانکراو بوو. ئێمە بە چوونمان بۆ نیویۆرک کەسایەتیی دژە-سەرمایەدارانەی خۆمانمان لەدەست نەدا. لەگەڵ ئەوەشدا، ئەوە ئەو شتانە بوون کە وترابوون، جا چ بەهۆی پەلەکردنەوە یان بڕوای خراپی نووسەرانی کوباوە بووبێت. ئەو ڕاستییەی کە من ئێستا بەربژێری پارتی کۆمیۆنیستم بۆ سەرۆکایەتی کۆمارەکە ئەوە پیشان دەدات کە مێژوویەکی شۆڕشگێڕانەی ڕاستەقینەم هەیە. شتێکی قورس دەبێت گەر تەنانەت یەک نووسەریش لەوانەدا بدۆزیتەوە کە ئەو نامەیەیان ئیمزا کردبوو کە بتوانی بەراوردیان بکەیت بە وابەستەیی منەوە بۆ نووسینی شۆڕشگێرانە، کەسێکیان کە یەک لە هەزاری ئەوەی کردبێت کە من لەپێناویدا جەنگاوم.\nکەسانێک ڕەخنەیان لە شێوازی ژیان و دۆخی ئابووریتان گرتووە؟\nبەشێوەیەکی گشتی ئەوە هەمووی ئەفسانەیە. بە مانایەکی دیاریکراو، ئێمە میراتێکی خراپمان لە ئیسپانیاوە بۆ ماوەتەوە، کە هەرگیز ناتوانن لەگەڵ ئەوەدا هەڵکەن کە خەڵکی خۆیان لە هیچ شتێکدا دەرکەون و دیار بن. ئیسپانییەکان کریستۆڤەر کۆڵۆمبۆسیان لەکاتی گەڕانەوەیدا بۆ ئیسپانیا قۆڵبەست کرد. ئێمە ئەوەمان لە وردە بۆرژوازیە حەسوودەکانەوە وەرگرتووە، کە بەردەوام لەبیری ئەوەدان ئەوانی تر چییان هەیە و چییان نییە. سەبارەت بە منیش، ژیانی خۆمم بۆ قەرەبوکردنەوەی خەڵکی تەرخان کردووە، هەروەها ئەوەی کە لە ماڵەکەمدا هەمە_کتێبەکانم_ بەرهەمی کاری خۆمە. کەسم نەچەوساندۆتەوە. شتێکی سەیرە. ئەو مامەڵەیەی لەگەڵ مندا دەکرێت هەرگیز لەگەڵ ئەوانەدا ناکرێت کە بەهۆی خاوەندارێتی ڕەچەڵەکەوە دەوڵەمەند بوون. لەجیاتی ئەوە، ئەوان بەو شێوەیە مامەڵە لەگەڵ مندا دەکەن، نووسەرێک کە خاوەنی پەنجا ساڵ کارکردنە. ئەوان هەمیشە دەڵێن، "سەیرکەن، سەیرکەن چۆن دەژی. ماڵێکی هەیە ڕوولەدەریا. ئەو شەرابی باش دەخواتەوە." چ هەڵیتوپەڵیتێکە! جارێ ئەوە زۆر زەحمەتە لە چیلیدا شەرابی خراپ بخۆیتەوە، چوونکە هەموو شەرابەکانی چیلی باشن. ئەمە کێشەیەکە کە، بەشێوەیەکی دیاریکراو، دواکەوتوویی وڵاتەکەمان پیشان دەدات_بەکورتییەکەی، نزمی شیوازی ژیانمان. تۆ خۆت پێت وتم کە نۆرمان میلەر بۆ سێ وتار لە گۆڤارێکی ئەمریکای باکوردا نزیکی ٩٠ هەزار دۆلاری پێ دراوە. لێرە، گەر نووسەرێکی ئەمریکای لاتین ئەو بڕە پارەیە بۆ کارێک وەربگرێت، ئەوا لێشاوێکی ناڕەزایی لەلاین نووسەرەکانی ترەوە لێ دەکەوێتەوە؛ "چ زوڵمێکە! چەند سامناکە! ئەمە کەی تەواو دەبێت؟"، لەبری ئەوەی هەموون دڵخۆش بن کە نووسەرێک دەتوانێت داوای بڕێکی وا بکات. هەر وەک وتم، ئەمانە بەدبەختییەکن کە سەرچاوەکەیان پێنەگەیشتوویی کلتوورییە.\nئایا هۆکاری تووندی ئەم تۆمەتبارکردنە ئەوە نییە کە تۆ سەر بە (پارتی کۆمیۆنیست)یت؟\nبەدیاریکراوی ئەوەیە. ئەو کەسەی هیچی نییە_ئەمە زۆر جار وتراوە_ جگە لە زنجیرەکانی هیچی تری نییە لەدەستی بدات. من هەموو خولەکێک، ژیانم، خۆم، ماڵەکەم، کتێبەکانم، هەموو ئەوەی کە هەمە دەخەمە مەترسییەوە. ماڵەکەم سوتێنراوە؛ خۆم هێرشم کراوەتە سەر؛ زیاتر لە جارێک دەستبەسەر کراوم؛ شاربەدەر کراوم؛ ڕێگای پەیوەنیم بەوانی ترەوە لێ گیراوە؛ هەزاران پۆلیس بەشوێنمەوە بوون. ئیتر ئاوایە. من زۆر بەوە ئاسوودە نیم کە هەمە. بۆیە ئەوەی کە هەمە دەیخەمە خزمەت دۆزی خەڵکییەوە، هەروەها ئەم ماڵەی ئێوەی لێن ماوەی بیست ساڵە هی (پارتی کۆمیۆنیست)ە، کە لە نوسراوێکی گشتیدا پێشکەشم کردن. زۆر بە سادەیی، من لەسایەی بەخشندەیی پارتەکەوە لەم ماڵەدام. ئێ باشە، با ئەوانەی ڕەخنەم لێ دەگرن هەمان شت بکەن، یان لانی کەم پێڵاوەکانیان لە شوێنێکدا بەجێ بهێڵن تا بۆ کەسانێکی تر بەجێ بمێنن.\nئێوە چەندان کتێبخانەتان بەخشیوە. ئایا ئێستا بەشیك نین لە پڕۆژەی کۆڵۆنی نوسەران لە ئێسلا نێگرا؟\nمن یەک کتێبخانەی تەواوم پێشکەشی زانکۆی وڵاتەکەم کردووە. لەسەر داهاتی کتێبەکانم دەژیم. هیچ پارەیەکی دانراوم نییە. هیچ شتێکم نییە تا بیبەخشم، جگە لەو پارەیەی بەهۆی کتێبەکانمەوە مانگانە وەری دەگرم. لەڕێگای ئەو داهاتەوە، لەم دواییانەدا پارچەزەویەکی گەورەم لە کەناردەریا بەدەست خستوە تا نووسەرانی داهاتوو بتوانن لەوێ هاوینەکانیان بەسەر ببەن و لە کەشێکی تایبەتی جوانیدا کارە داهێنەرانەکانیان ئەنجامبدەن. شوێنەکەش دەبێتە ڕێکخراوی کانتالاو، لەگەڵ بەڕێوەبەرانی سەر بە زانکۆی کاسۆلیک، زانکۆی چیلی و کۆمەڵەی نووسەران.\nدەفتەرەشیعری (بیست شیعری ئەویندارانە و سترانێکی بێئومێدی)، یەکێک لە کتێبە سەرەتاییەکانت، لەلایەن هەزاران لە شەیدایانت خوێندراوەتەوە و بەردەوامیش دەخوێندرێتەوە.\nلە پێشەکی ئەو چاپەدا کە بەبۆنەی گەیشتنی کتێبەکە بە چاپی یەک ملیۆن_بەم زوانە دەگاتە دوو ملیۆن_ نووسیبووم، وتبووم کە لەڕاستیدا نازانم لەگەڵ ئەم کتێبەدا چ باسە؛ کتێبی ئەوین و خەم، ئەوین و ئازار، بەردەوام لەلایەن ئەو هەموو خەڵکەوە، ئەو هەموو لاوەوە دەخوێندرێتەوە. هەر بەڕاستی تێناگەم. ڕەنگە ئەم کتێبە بەرجەستەبووی دۆخی لاوێتی زۆر ڕاز بێت؛ ڕەنگە وەڵامدەرەوەی ئەو ڕازانە بێت. کتێبێکی ماتەمبارە، بەڵا هێشتا سەرنجڕاکێشییەکەی بەسەر نەچووە.\nئێوە یەکێکن لەو نووسەرانە کە بۆ زۆرێک لە زمانەکان وەرگێڕداراون_بۆ نزیکەی بیست زمان. بۆسەر چ زمانێک کارەکانتان بەباشتریش شێوە وەرگێڕدراون؟\nزمانی هیندی، ئەویش بەهۆی ئاشنایی ئەو دوو زمانە بە یەکتر. ئینگلیزی و فەڕەنسی، ئەو دوو زمانەی کە من جگە لە ئیتاڵی دەیانزانم، زمانگەلێکن کە زۆر ناچنەوە سەر ئیسپانی_نە لەڕووی دەنگەوە، نە لەڕووی ڕێکخستنەوە، نە لەڕووی ڕەنگەوە، نە لەڕووی قورسایی وشەکانەوە. شتەکە پەیوەندی بە دۆزینەوە هاوواتاوە نییە، دەکرێت ماناکە دروست بێت، بەڵام ئەم دروستێتیە لە وەرگێڕان و مانادا، دەکرێت ببێتە هۆی شێواندنی شیعرەکە. لە زۆرێک لە وەرگێڕانەکاندا بۆ سەر زمانی فەڕەنسی، ناڵێم هەموویان، شیعرەکەی من لەدەست دەچێت، هیچ نامێنێتەوە؛ ناشتوانیت ناڕازی بیت، چوونکە شیعرەکە هەمان شت دەڵێت کە من نووسیومە. بەڵام ئەوەش ڕوونە کە ئەگەر من شاعیرێکی فەڕەنسی-زمان بوومایە ئەوا ئەو شتەم نەدەوت کە لەو شیعرەدا وتوومە، چوونکە بەهای وشەکان زۆر جیاوازن. شتێکی تەواو جیاوازم دەنووسی.\nئەی زمانی ئینگلیزی؟\nبۆ من زمانی ئینگلیزی بەجۆرێک جیاوازە لە زمانی ئیسپانی کە زیاتر لە جارێک مانای شیعرەکەی من دەردەبڕێت، بەڵام کەشی شیعرەکەم ناگەیەنێت. زمانی ئینگلیزی ڕاستەوخۆترە. ڕەنگە هەمان شتیش ڕاست بێت کاتێک شیعرێکی ئینگلیزی بۆ ئیسپانی وەردەگێڕدرێت.


خەباتی شاعیرانە لە پێناو خۆشەویستیدا » Balinde Poetry\nبەختیار حەمەسوور/ نووسەر\nیادداشتێک سەبارەت بە «مشتێک پەپوولە»\nعەبدولعەزیم فنجان لە پێشەکی ئەم دیوانەیدا، کە تایبەت بۆ چاپە کوردییەکەی نووسیوە، دەنووسێت: «لە دوای ئەو هێدمە وێرانەی ساڵی ٢٠٠٣وە هات، پرسیاری ئەوەم لا دروست بوو مەبەست و سوودی ئەو نووسینانەی پێشووم چییە؟»، پاشان باس لەو شەڕ و کوشتار و خوێنەی دوای ٢٠٠٣ دەکات و دەنووسێت: «گوتاری شەڕ زاکیرەی ئێمەی فەوتاند.» و «لەم دڵەڕاوکێیەدا خۆشەویستیم دۆزییەوە، وەک خەمێکی هاوبەشی نێوان مرۆڤ، مرۆڤی سەرڕاست و دڵسۆز.» کاتێک بەو پێشەکییە چڕوپڕەوە بەناو دیوانەکەدا هەنگاوی چاومان هەڵدەگرین، تێدەگەین شاعیر نەک مولتەزیم و پاپەندە بە چەمکی خۆشەویستییەوە، بەڵکوو لە دەرەوەی سنووری خۆشەویستی و ئەڤین، ناتوانێت تاقەدێڕێکیش بنووسێت. لای عەبدولعەزیم «خۆشەویستی کێشەیەکی ئینسانییە»، لە دەرەوەی زات و چرکەی ڕاگوزەر و خێرای کەوتنەداو تەماشای پەیوەندیی دەکات، لای ئەو خۆشەویستی و ئەڤین لە قووڵایی و هەناوی بوونەوە سەرچاوە دەگرن، هەر ئەمەیشە وا دەکات وێنای ئەزموون و کۆدەنگی هەموان بەرەو خۆی پەلکێش و ڕاکێش بکات.\nهەر پارچەشیعرێکی ناو «مشتێک پەپوولە» دەخوێنینەوە، هەست بە پشتینە و پێشینە مەعریفییەکەی شاعیرەکەی دەکەین، ئاگایی و هوشیاری ئەو بەرامبەر بە زمان و کەلەپوور و مێژووی ئەدەب و بە تایبەت شیعر لە ڕۆژهەڵاتی ناوەڕاست و زۆر بە دیاریکراویش میزۆپۆتامیا، دەکەین. عەبدولعەزیم فنجان بەوپەڕی تینوتاوەوە دەگەڕێتەوە سەر سەرچاوەگەلی ئەم ناوچەیە، هەر لە لافاوی نووح، کۆتر، شاخی جوودی، شارستانی سۆمەر، گلگامێش، ئەنکیدۆ، ئەفسانە و خواوەندەکانی عێراق و ڕۆژهەڵاتی دوور و… تاکو تاوتوێکردن و هەڵدانەوەی دووتوێی پەڕاو و کتێبە زەرد و شەکەتە دێرین و بەبەردبووەکان، لەناویاندا خۆشەویستی دەدۆزێتەوە و لە نێوان دێڕەکاندا دەینووسێتەوە. بۆ نموونە با پێکەوە ئەم وێنەیە لە شیعری ‹شاخی جووی›ـدا بخوێنینەوە: «وەرە با لە ماچەکانمان، شاخێکی بەرز وەک شاخی جوودی دروست بکەین، ماچ دوای ماچ، بە هێواشی پێیدا سەرکەوین.»\nلێرەدا دەبێت بە شوێن ئەو جیهانبینییەدا بگەڕێین کە عەبدولعەزیم فنجان دنیای شیعرەکانی، یاخود خۆشەویستی ناو شیعرەکانی لەسەر هەڵچنیوە، ئەویش ئافرەتە: «ئافرەت جەوهەری خۆشەویستییە» و «هاوبەشی سەرەکیی میحنەتیی بوونە»، لێرەدا و پەیوەست بەم خاڵەوە، دەکرێ ئاماژە بە زمانی ناونشین و پەنهانی شیعرەکان بدەین، ئەویش زمانی مێینەیە، زمانێک کە لە زبرایی و دڕی و گرژیی خاڵییە و لە جۆرێک ئارامی و هێوری و هێمنیدا سەماقگیرە، کە قورس و ئاوسە بە خۆشەویستی و هەموو واتا و دەربڕینەکانی خۆشویستن، زمانێک وەک ئامێزێکی گەرم و واڵا بە ڕووی ئەوی تردا کراوەتەوە و پڕە لە تاسە و مەیلی نزیکایەتی؛ ئیرۆتیک. هەر خودی خۆی سەبارەت بەم زمانە دەنووسێت: «شیعرەکانم شیعری پیاوانەی نێر نین، شیعری مرۆڤن، مرۆڤ بە مانا فراوانەکەی.» پۆلێنبەند و دانانی کۆی شیعرەکان لە خانەی ئەدەبی ئیرۆتیکدا زۆر بەجێ و شیاو دەبینم، ئیرۆتیکایەک کە زیادتر وەک خەون و ئارەزوویەکی قووڵ و تێرنەبوو بۆ جەستە و بوونی ئەویتر، وەک چاڵ و درزێکی باریک دەمی کردووەتەوە. دیارە ئەم جۆرە لە خۆشویستن و تاسە، هاوکات و هاوشانە لەگەڵ جۆرێکیش لە سەرلێشواویی و هەیەجان، لە گڕ و بڵێسە، کە زیادتر دۆخێکی ناوەکی و شۆڕشێکی دەروونی لەناو تاکدا بەرپا دەکات، پریشک و پرشنگی ئەم گڕ و بڵێسەیە دەتوانێت بۆ چواردەور ڕێنوێن و ڕووناککەرەوە بێت، ئینسانێک لە ناوەوەمان خەبەر و بەئاگا بێنێت، جوانتر و ئینسانیتر لەوەی پێشوو. دەبێت بیرمان بێت مەودای ئەم نزیکییە لەو بڕوا و پێناسەیەی عەبدولعەزیم بۆ شیعر هەیەتی، هێجگار کۆک و تەبایە: «شیعر گۆرانی ئەو ڕۆحەیە کە بە ئازار و سەرزەنشت و مەستبوون بارکراوە، جگە لەوە هیچی تر نییە.»\nلە شیعری ‹ئەی پێپەتی وەک ئاونگ›ـدا دەنووسێت: «نازانم بە ڕێکوپێکی خۆشتم بوێت، چونکە خۆشەویستی وەک باڵندەیەک گومانی هەبێت، پەرشوبڵاوم دەکات.»\nلە شیعری ‹ڕووناکی›ـدا دەنووسێت: «پوختەی خەونەکەم گەیشتن بە سنووری تۆ بوو، تاکو بزانم من کێم.»\nبەرهەمهێنانەوەی شیعر لە وەرگێڕاندا\nسەبارەت بە وەرگێڕانی دیوانەشیعرییەکە، کە تەیب جەبار لە زمانی عەرەبییەوە وەریگێڕاوە، ڕەنگە نەتوانم بە بەڵگە و بەراوردکاریی، سەرکەوتوویی یان ناسەرکەوتوویی، بسەلمێنم، لەبەر ئەوەی لە زمانی عەرەبیدا بەڵەد و شارەزانیم، بەڵام وەک بیرەوەریی و شایەدحاڵێک بەسەر شیعربەشیعری ئەم کتێبەوە، دەتوانم پەرۆشی و گومانی ئەو بۆ وشەبەوشە و ڕستەبەڕستەی ئەم وەرگێڕانە بسەلمێنم؛ بەو پێیەی من تاکو دواچرکە ڕایەڵ و نێوانگری وەرگێڕ و هاوڕێیانی ناوەندی باڵندە بووم، ئاگاداری ئەو ئاڵوگۆڕ و هێنانوبردن و پێداچوونەوە زۆرەم کە بەسەر شیعرەکاندا هاتووە، تا کتێبەکە گەیشتە چاپ و چاپخانە و ئەم فۆڕمە بەردەستەی ئێستە. ئەمەیش وەک بیرەوەرییەکی جوان دەمێنێتەوە و دەکرێ لە کات و ساتی تردا وردتر لە بارەیەوە بنووسین.\nئەوەی دەمەوێت سەبارەت بە وەرگێڕانەکە بینووسم ئەمەیە، کە چۆن دەتوانین لە ساتی وەرگێڕاندا ئەو شتە جەوهەرییەی کە بەر لە هەر شتێک بۆ شیعر زەروور و پێویستە، پارێزگاری لێ بکەین و بیپارێزین، ئەویش شیعریەتە، وا بکەین بیهێڵینەوە و خوێنەر لە کاتی خوێندنەوەدا، هەست بە شیعریەتی دەقەکان بکات. زۆر جار شیعری وەرگێڕاوی گەلێک لە شاعیرە جیهانییەکان دەخوێنینەوە، بەڵام چونکە نەتوانراوە شیعریەت و شێوازی تایبەتییان ڕابگوازرێت، هەر وەک شیعرێکی ئاسایی و زۆر جاریش ڕیسواتر لە زۆرێک لە شیعری کوردیی ئەمڕۆ، دەیخوێنینەوە، ئەمە گرفتێکی بنەڕەتییە و زمانزان و وەرگێڕە بەسەلیقەکان دەتوانن ڕەخنە لەم لایەنە بگرن. لەم ڕووەوە وەک دەرهێنان و هەڵگۆزتەی شیعریەت و گواستنەوەی بۆ ناو زمانی کوردی، «مشتێک پەپوولە» لەوپەڕی شیعریەت و هارمۆنی زمان و پەیڤی شاعیرانەدا، لەناو بۆتە و بەستێنی زمانی کوردیدا جێگیرە، خوێنەر هەست بە جۆشش و کۆششی وەرگێڕەکەی دەکات لەپێناو دروستکردنی ڕستەیەکی شیعریدا، کە بچێتەوە سەر قاڵب و دەقە بنەڕەتییەکە و شێوازی شاعیرەکەی، هەڵبەت بە توانا و ئیمکانی زمانی کوردی و لەناو دڵی ئەم زمانەدا.\nتێبینی: سەرجەم ڕستە و دەربڕین و دێڕەشیعرەکان، کە خراونەتە کەوانوولکەوە، لەم سەرچاوەیەی خوارەوە وەرگیراون:\nمشتێک پەپوولە، عەبدولعەزیم فنجان، کوردییەکەی: تەیب جەبار، وەشانخانە: ناوەندی باڵندە، چاپی یەکەم، ٢٠١٩ سلێمانی.\nئەم بابەتە لە (ڕۆژنامەی ‘کولتووری زەمەن’، ژمارە ٢٤، سێشەممە ١٧ـی ١٢ـی ٢٠١٩) بڵاو کراوەتەوە.


تراجیدیای نائومێدی ... !. حەمید عەزیزی\nئەگەر من و تۆ وەکو مرۆڤ زۆریش گەشبین نەبین لەژیاندا بەڵام ئەوە بزانە وەکو ئەرکی مرۆڤبونیمان دەبێت ڕێگە نیشاندەری هیواو بەختەوەریی بین\nبۆ ئەوانیتر بەواتایەکیتر من و تۆی مرۆڤ بۆ هیوا بەخشینە کەبەیەکەوە دەژین بۆیە من بەئەرکی سەرەکی خۆمی دەزانم کەهەمیشە دڵی هاوڕێ و کەس و نزیکەکانم خۆش بکەم ئەگەر تەنها بەوشەیەکیش بێت بۆیە پێچەوانەکەی ژیانی خۆت و دەوروبەریشت تێک دەدات و خاپوری دەکات ئەمەش تەنها لەبەر ئەوەیە کەمرۆڤین .\nناخی ئادەمیزاد دونیایەکی سەیرو گەورەو گرنگە ژیان و کەونێکی تری ناوەوەی مرۆڤەکانە کەبەپێچەوانەی گۆی زەمینی ئاسایی یە لەبەر ئەوەی دونیای ناخی یان ناو دەرونی ئادەمیزادە خۆیان بڕیاری لەسەر دەدەن و دەیگۆڕن و چاک و خراپی دەکەن کەخۆیان لەدواییدا سودمەندو بەختەوەر دەبن یان بەپێچەوانەوە . بۆیە دونیای ناوەوەی تۆو ناخی تۆ هەروەکو کەونەکەی دەرەوەی ناخی تۆ زۆر گرنگە لەوەش گرنگتر ئەوەیە کەتۆ خۆت حاکمی وڵاتی ناوەوەی دونیای خۆتی بۆیە بڕیاری نائومێدی هەڵوەشێنەرەوەو دەستوری ژیان و گەشبینی بنوسەرەوە دەبینیت سەرکەوتوو بەختەوەر دەبیت .\nهزرو بیرو ئەندێشەکان خۆیان باجی هەڵەو بەرهەمی ڕاستیی و هەموو کارە ڕەش و سپی یەکان دەدەن بۆیە ئەگەر عەقڵ تەواو بوو هزرو بیر ڕاستەوخۆ تەریب و هاوسەنگ دەبێت لەگەڵ ژیان و بونماندا ئەوکات باجی کەمتر دەدەین و کەمتر ماندو دەبین و ناڕەحەتیەکان کەمتر دەبن بۆیە ئەگەر توانیمان هاوسەنگیەک لەنێوان دونیای دەرەوەو ناخی خۆماندا دروست بکەین و لەسەری ڕابێین و ئاسایی ژیان بکەین ئەوکات تراجیدیا ڕونادات و ئەو ژیانە ئاسایی و سروشتی یەی کەبەمرۆڤەکان بەخشراوە تۆش بەشدارێکی سەلیم دەبیت تێیداو بەختەوەیی یان گەشبینیەکی نیمچە ئاسایی وەردەگریت و پێی دەژیت بۆیە سەرکەوتوو کامەران دەبیت لەژیاندا .\nتراجیدیای نائومێدی وەکو خۆکوژی وایە بەواتایەکیتر تۆ خۆت بێ ژیان دەکەیت و لەهەمان کاتدا دەتەوێت بژیت چونکوم ئەوەتا ئێستا تۆ هەیت بۆیە وەکو مرۆڤێکی ئاسایی نیت لەبەرئەوەی هیچ هیوایەکی ژیانت نی یە چاوەڕوانی مردنیت ئەوەش بەڵگەی ئەوەیە کەتۆ هێدی هێدی سست و کەم هەنگاو دەبیت بۆ سبەینێ یەکی جوانترو خۆشتر هیچ ئامادەییت تێدا نی یە بۆیە کاتەکانت وەکو مردنێکی لەسەرخۆ بەسەر دەبەیت .\nبۆیە تراجیدیای نائومێدی یەعنی ژیانی بێ هیواو بێ ئامانج بۆیە ەکو بینینی هەورو بارانێکی زستانەی تاریکە لەئاسمانێکی ساف و جواندا بەدڵنیایی یەوە بەڕای من مادام ژیانێکت پێ بەخشراوەو هەیت لەسەر گۆی زەمین هەوڵ بدە بەئارامیی و بەجوانیی و بەهیواوە سبەینێ یەکی جوانتر ببینە بۆیە تۆ تەنها خۆت نیت کەبەختەوەریی و هیوات دروست کرد دەوروبەریشت کامەران دەبن و تۆ دەبیتە هۆکاری ژاین و بەختەوەریی بۆ ئەوانیتر .\nلێرەدا زۆر پێویستە باسی عەقڵ و هزری مرۆڤبونیمان بکەین کەجیاواز لەبونەوەرانیتر ژیان و بوون دەکەین هەربۆیە ئەوەش جیای کردوینەتەوە لەونیتر لەهەمان کاتدا ئادەمیزاد فەرهەنگی جوانی و پاکیی و شارستانیەتە ئەگەر وانەبوو لەگەڵ بونەوەرانی تری سەر گۆی زەمین جیاوازیمان نابێت . ئاسان بوونی ژیان و یارمەتی دەری مرۆڤایەتی و ئاسانی هەموو ڕێگرە دەستی یەکانی مرۆڤ کەلەکۆندا هەبوون و ئازارو مەینەتی و ماندوبونیان دروست دەکرد بۆ مرۆڤەکان ئێستا نەماوەو ئاسانکاری زۆر تەکنەلۆجیا دروستی کردوە هەموو جیهانی گەورەی حەوت ملیار کەسی بچوک کردۆتەوەو چی ڕوبدات کەلەمەوبەر دوای ساڵێک دەزانرا یان نەدەزانرا ئێستا هەر ئەو دەقەیە دەزانرێت و .. هتد ئەمە هەمووی بەرهەمی هزری مرۆڤە کەعەقڵ دەیکات لەپێناوی خزمەت و ئاسانکاری ژیان بۆ مرۆڤایەتی و بونەوەرانیتر بۆیە مرۆڤ جیاوازە لەبونەوەرانیتر .\nبەدڵنیایی یەوە کەعەقڵ بوونی هەبوو ژیان ئاسانترو باشترو کێشەکان کەمترن بۆیە زۆر گرنگە هەر دەوڵەتێک گرنگی بەتاک و ڕۆشنبیریی و پەروەردە بدات یان مرۆڤاکان خۆیان هەوڵ بدەن ببنە خاوەنی عەقڵێکی باش ئەوکات ژیانیان خۆشترو نائومێدیش کەمتر دەبنەوەو بەختەوەریش مسۆگەرە ، ئەگەریش بەختەوەر بووین ژیانمان خۆش دەوێت و بەهیواوە بۆی دەڕوانین .\nلەڕاستیدا ئێمەی ئادەمیزاد ژیانێکمان پێ بەخشراوە دەبێت بەئاسایی بەڕێیی بکەین بۆیە باشترە مرۆڤ بەهزرو بیری جوانەوە یان بەئایدیاو بۆچونی مرۆیی یەوە ژیان بوونی خۆی دروست بکات باشترە لەوەی هەمیشە بەڕەشبینی بمێنێتەوەو ئەو کورتە بوونەیشی کەهەیە لەکیس خۆی بدات بۆیە هەروەکو سروشت و بەوەی کەنازانین لەکوێ وە هاتوین و بەهەمان شێوە نازانین بۆ کوێ دەچین بەڵام لەو نێوەندەدا خۆشەویستی و گەشبینیی ژیان و واتایەکمان پێ دەبەخشێت بۆیە هیواو بەختەوەریی مرۆڤەکان دروست دەکات و نائومێدی و تراجیدیا کەسەکان دەڕوخێنێت بۆیە مادام دەژیت هەوڵ بدە باش و بەئومێدەوە تەمەنت بەڕێ بکەیت هەڵبەت واتایەکی گرنگ هەیە لەبوون و ئامادەییت بۆ ژیان بۆیە لەم کاتەدا هەردوو کەونە هاوسەنگەکەی دەرەوەو ناوەوەی تۆ یەکسان بوون یان نزیک بوونەوە لەیەک بەدڵنیایی یەوە بەختەوەریی دەدۆزێتەوە .\nبەواتایەکی تر ئێمەی مرۆڤ هەمیشە دوو کەسین وەکو من و خۆم یان تۆو خۆت یان ئەوو خۆی یان ئەوان و خۆیان هەربۆیە زۆرجار لەدونیای تەنهاییدا ئەو خۆم و خۆتە دەدۆزینەوەو قسەی لەگەڵ دەکەین هەروەکو لەکوردەوارییدا دەڵێین : لەگەڵ خۆت قسە دەکەیت .؟. یان لەگەڵ خۆمدا قسەم دەکرد بۆیە ئەو دونیای دەرەوەو ناوەوەیە واتای ئەوەیە کەمرۆڤ زۆر بونەوەورێکی گەورەو مەزن و جوانە بۆیە شایانی ئەوەیە بڵێین خواداوەندێکی گەورەو میهرەبان دروستی کردوەو پێویستە بەختەوەر بژی .


ناڤالنی سزا درا - تۆڕی میدیایی خەڵک\nناڤالنی سزا درا\nئەلێكس ناڤالنی سەركردەی ئۆپۆزسیۆنی روسیا بڕیاری سزای بۆ دەرچوو.\nئەلێكس ناڤالنی لەلایەن دادگای روسیاوە بڕیاری زیندانیكردنی بۆ ماوەی 3 ساڵ و نیو بۆ دەرچوو.\nهاوكات تیمی پارێزەرانی ئەلێكس ناڤالنی داوایان لەلایەنگرانی ناوبراو كرد بڕژێنە سەر شەقامەكان.\nهەرزوو لایەنگرانی ناڤالنی رژانە سەر شەقامەكانی مۆسكۆی پایتەخت لە شەوی رابردوو ناڕەزایەتی خۆیان دژی بڕیارەكەی دادگا نیشان دا.\nلای خۆشیانەوە هەر یەكە لە ئەمریكا و بەریتانیا و چەند وڵاتێكی دیكە دژایەتی خۆیان بۆ بڕیارەكەی دادگای روسیا نیشاندا داوای هەڵوەشاندنەوە و بەپەلە و بێ مەرجی دەرچوونی ناڤالنی سەركردەی ئۆپۆزسیۆن و رەخنەگری كرێملنیان كرد لە زینداندا.\nبەپێی سەرچاوەكان لە خۆپیشاندانەكانی دوێنێدا لە روسیا زیاتر لە هەزار خۆپیشاندەر دەستگیركراون.\nلە خۆپیشاندانەكانی هەفتەی رابردووشدا زیاتر لە 5 هەزار خۆپیشاندەر لەلایەن هێزە ئەمنییەكانەوە دەستگیركراون.\nرۆژی 17ی مانگی رابردوو ئەلێكس ناڤالنی گەڕایەوە روسیا لە ئەڵمانیاوە، راستەوخۆ بە گەیشتنی بە فڕۆكەخانە لەلایەن هێزە ئەمنییەكانەوە لە مۆسكۆ دەستگیركرا.\nبەم ماسکە سروشتی و ئاسانە زۆر بە جوانی ڕوخسارت پاک بکەرەوە\nخەڵك سەرۆككۆماری عێراق لەمیانی پێشوازیكردن لەجێگری سەرۆكی حكومەتی روسیا باسی لەوەكردووە، كە ناوچەكە رووبەڕووی كێشە و ئالنگاری زۆر بووەتەوە،…\nئەوروپا دژی روسیا دەجوڵێت\nوەزیرانی دەرەوەی یەكێتی ئەوروپا ئەمڕۆ دوو شەممە كۆدەبنەوە بۆ تاوتوێكردنی دەستگیركردنی ئەلێكس ناڤالنی سەركردەی ئۆپۆزسیۆن و رەخنەگری فلادیمیر…\n22 نیسان 2021 3.15 pm\nخەڵك سەرۆككۆماری عێراق لەمیانی پێشوازیكردن لەجێگری سەرۆكی حكومەتی روسیا باسی لەوەكردووە، كە ناوچەكە رووبەڕووی…\n25 کانونی دووهەم 2021 1.24 pm\nوەزیرانی دەرەوەی یەكێتی ئەوروپا ئەمڕۆ دوو شەممە كۆدەبنەوە بۆ تاوتوێكردنی دەستگیركردنی ئەلێكس ناڤالنی سەركردەی…


کێ لەبارودۆخی ناهەمواری ڕیال مەدرید بەرپرسـە ؟ – یاریگا سپۆرت\nHome/وتار/کێ لەبارودۆخی ناهەمواری ڕیال مەدرید بەرپرسـە ؟\nکارۆخ ڕواندزی 2019/08/30\nبەرز و نزمی ئاستی یانەی ڕیال مەدریدی پاڵەوانی ئەوروپا بۆ سێ ساڵ لەسەر یەک بۆتە باس و خواسی گەرمی ڕۆژنامەکانی جیهان بەگشتی و ئیسپانیا بەتایبەتی ، هەڵبەتا یانە مەدریدییەکە بەوە ناسـراوە ساڵانە پارەیەکی زۆر لەکڕینی ئەستێرەی گرانبەها خەرج دەکات لەتاو ڕاگرتنی ئەو شۆکیەی ئەم دوو ساڵەی بەیانەکەدا لکاوە ، ئەو ئاستە خراپەی لەدوای گەڕانەوەی زەینەدین زیدانی فەڕەنسی ئەستێرەی پێشووی یانەکە نیگەرانیێکی زۆری بەبەر دڵی هاوسۆزانی مێرێنگێدا کردووە، وەرزی ڕابردوو دوای لەکار لادانی (سانتیاگۆ سۆلاری) ئارجێنتینی و گەڕانەوەی ڕاهێنەرە مێژوو گەورەکەی ڕیال ئەو ڕاهێنەرەی سێ ساڵ لەسەر یەک لەنێو زلهێزەکانی ئەوروپا تاجی پاشایەتی لەسەر کرد، هەمووان لە چاوەڕوانی ئەوەدا بوون بەڕۆحیەتێکی ترەوە هێز بە قەڵای سپیدا بداتەوە، بەڵام ئەوەی ڕوویدا ئەوە بوو کە ئەنجامەکانی زیدان هیچ لە سۆلاری باشتر نەبوون ! بیانو هەبوو بەوەی کە یانەکە پێویستی بەفۆڕماتێکی گەورە هەیە تا ڕاستە ڕێ بێتەوە، بۆ نموونە هەندێک لەو یاریزانانەی لەڕیزی یانەکەدا ماون بەشێکیان بەتەمەندا ڕۆیشتوون هەڵبەتا تێربوونە لەناسناویش بەشێکی دیکەیان ئاستی ڕاستەقینەی خۆیان لەدەستداوە، هەروەها چەند یاریزانێکیش لەبەر نەبوونی یەدەگەکێکی بەهێز لەشوێنەکانی خۆیان ناترسن بەئاسوودەیی یاریدەکەن ، بەڵێ بۆ ئەو مەبەستە پێرێز درگای خەزێنە گەرمەکەی یانەکەی بەڕووی زیداندا کردەوە ئەو ڕاهێنەرەش بەئازادانە دەستی دایە گۆڕانکاری لەپێکهاتەکەی، کەچی هیچ گۆڕانکارییەک لە ریال مەدرید نەبینرا، لێرەوە پرسیارێک دێتە پێش ئاخۆ کێ لەم دۆخە خراپەی یانەکە بەرپرسە ستافی هونەری؟ یاخود دەستەی کارگێڕی ؟\nڕیال مەدرید بۆ بەهێزکردنی ڕیزەکانی دەستی کرد، بەکڕینی هەریەک لە ئیدین هازارد لە یانەی چێڵسی و ئیدێر میلیتاو لە پۆرتۆ و فێرلاند مێندی لە لیۆن و لوکا یوڤیچ لەئینتراخت فڕانکفۆڕت و ڕۆدریگۆ گۆس لە فلامینگۆ، هەروەها گەڕانەوەی جەیمس ڕۆدریگێز لەبایێرن میونشن لەبەرامبەردا فرۆشتنی هەریەک لەیاریزانان ماتیۆ کۆڤاسیچ بۆ چێڵسی و تیۆ هێرناندێز ئەی سی میلان و مارکۆس لۆرێنتی ئاتلێتیکۆ مەدرید دانی سێبایۆس بۆ ئاڕسناڵ هەروەها هەندێک یاریزانی بە خواستن بە چەند یانەیەکی دیکە دا، لەوانە مارتن ئۆدیگارد بەڕیال سۆسیداد و سێرجیۆ ڕیگلیۆن بەسێڤییا و کۆبۆ بەمایۆرکا، هاتنی ئەم یاریزانانە و ڕۆیشتنی چەند یاریزانێک ئامانجی نوێکردنەوەی یانەکەبوو، بەلام ئەوەی ڕوویدا ئەوە بوو کە هەمان نەخۆشی وەرزی ڕابردوو بەجەستەی یانەکەدا دەرکەوتەوە و ڕاهێنەرە فەڕەنسییەکە هێشتا نەیتوانیوە یانەکە بگەڕێنێتەوە ئاستی جارانی بۆ ئەوەی دڵەڕاوکێی هاوادارانی لۆس بلانکۆس بڕەوێنێتەوە، لێرەدا چاودێران و شارەزایانی تۆپی پێ بوونەتە دووبەش، بەشێکیان پێیان وایە کارگێڕی یانەکە کەمتەرخەمەو تائێستە نەیانتوانیوە برینەقوڵەکانی یانەکەیان ساڕێژ کەنەوە بەشێکی دیکەیان ڕاهێنەر بەرپرسیاری یەکەم هەژمار دەکەن .\nخەرجکردنی 300 ملیۆن یۆرۆ بۆ هێنانی چەند ئەستێرەیەک دەریدەخات بووچونی دووهەم زیاتر جێگەی پشتپێ بەستنە، کە ئەویش لەو چەند خاڵە بەرجەستە دەبێت.\n1.کارگێڕی ڕیال مەدرید ئامانجیان هێشتنەوەی مارکۆس لۆرێنتی یاریزانی لاوی یانەکەیان هەبوو چوون پێیان وابوو تاکە شوێنگرەوەی کاسیمێرۆ ئەو ناوەڕاستکارە ئیسپانیەیە ، بەڵام زیدانی ڕاهێنەر داوای فرۆشتنی لۆرێنتی کردوو و ڤالڤێردی ئۆرۆگوایی کردە شوێنگرەوەی کاسێمیرۆ! .\n2. کارگێڕی یانەکە مەرامی بەردەوامبوونی (سێرجیۆ ڕیگلیۆن)یان هەبوو بەهۆی ئەو ئاستەبەرزەی وەرزی ڕابردوو پێشکەشی کرد، بەڵام زیدان بۆچوونی جیاواز بوو، بۆیە نزیکەی 50 ملیۆن یۆرۆی لەگواستنەوەی فێرلاند مێندی خەرجکرد و ڕیگلیۆنی بەخواستن سێڤییا دا.\n3. کارگێڕی یانەکە ڤینسیۆس جۆنیۆری خۆری تازە هەڵهاتووی یانەکەیان وەک پاڵپشتیێکی بەهێز بۆ یانەکەیان دادەنێن، بەڵام لەگەڵ زینەدین زێدان لەیارییەکانی ڕابردوو مامەڵەی یەدەگ لەگەڵ ئەو گەوهەرە بڕازیلییە دەکرێت و کەمتر پشتی پێدەبەستی و زۆرجاریش لەشوێنێک یاری پێئەکات کەهی خۆی نییە، ئەوەش متمانەی یاریزانە لاوەکەی بەخۆی کەم کردوەتەوە .\n4. بەرپرسانی یانەکە لەهەوڵەکانی کۆتایی دابوون ئێستەش بەردەوامن لەگواستنەوەی هەردوو یاریزان کریستیان ئێریکسن ناوەڕاستکاری تۆتنهام و ڤان دی بییک ـی یاریزانی ئەجاکس کەنرخی هەردووکیان ناگاتە ۱٥۰ ملیۆن یۆرۆ ! کەچی زیدان سوورە لەسەر گواستنەوەی پۆل پۆگبا کە نرخەکەی بـە۲۰۰ ملیۆن یۆرۆ دەخەمڵێندرێت و بەردەستیش نییە !\nئەو فاکتەرانە و چەندانی تر پێمان دەڵێن کەئاست خراپی ڕیال مەدرید نەگۆڕانی یانەکە پەیوەندی ڕاستەوخۆی بەستافی هونەری یانەکەوە هەیە بەتایبەتیش زیدانی ڕاهێنەر کەتا ئێستە نەیتوانیوە چارەسێک بۆ وێرانی هێڵی بەرگری یانەکەی بدۆزێتەوە، ڕاستە جارێ کاتی بڕیاردانی موتڵەق نییە لەسەر ئەوەی ئاخۆ یانەکە بەو شپرزەییە دەتوانێت ململانێی ناسناوە کاریگەرەکانی ناوەخۆ و دەرەوە بکات، بڕیاردانی چاودێران لەسەر ئەو ئەنجامە جاوەڕاوننەکراوانە بوون کە لەیارییە دۆستانەکان و لەدوو یاری سەرەتای لالیگا تۆمارکراون ،خاڵێکی دیکەش هەیە جێی باسکردنە ئەویش پێکانی بەکۆمەڵی یاریزانەکانی یانەکەیە ئێستە هەریەک لە ڕۆدریۆ گۆس و مارکۆ ئاسینسیۆ و ئیدین هازارد و ئیبراهیم دیاز و جەیمس ڕۆدریگێز و ئیسکۆ ئالکۆرکۆن و فێرلاند مێندی پێکان بەرۆکی گرتوون ، ئەمەشیان پێمان دەڵێ یاریزانەکان لەڕووی جەستەیەوە تەواو ئامادەنەکراون و ئامادەکاری یانە ئیسپانییەکە وەک پێویست نەبوونە دیسانەوە ئەمەشیان ستافی هونەری لێی بەرپرسە .\nوەرزێکی دوورودرێژ و پڕ زەحمەتی چاوەڕێی کەتیبەکەی زیزۆ دەکات چەند ڕۆژێکی کەمیش ماوە دەرگای ئاڵوگۆڕکردنی یاریزانان لە ئیسپانیا دابخرێت، کات پێمان دەڵێت ئاخۆ زیدان دەتوانێت یانەکە بگەڕێنێتەوە سەر ڕێچکەی سەرکەوتن یاخود هەواڵی لەکارلادانی بەهۆی ئەنجامەخراپەکانەوە سەردێری ڕۆژنامە جیهانییەکان دەگرێت.\nریال مەدرید زێدان\nدەرد و دەرمان (مێسى)يه!\nویژدان یان چێژی تۆپی پێ\nبالۆن دۆر یان بالۆن ويندۆ\nڕۆناڵدۆی دیاردە داوای یاریزانێکی ڕیال مەدرید دەکات\nبازاری گواستنەوە 1,948\nیاریه‌كانی ئه‌مڕۆ 106


حیزبوڵا لە سوریا سەرکەوتن ڕادەگەیەنێت و ڕوسیاش دەڵێت زۆربەی وڵاتەکە کۆنتڕۆڵ کراوەتەوە (Dengî Amerîka) - Worldnews.com\nحیزبوڵا لە سوریا سەرکەوتن ڕادەگەیەنێت و ڕوسیاش دەڵێت زۆربەی وڵاتەکە کۆنتڕۆڵ کراوەتەوە (Dengî Amerîka)\nکۆمەڵەی حیزبوڵای شیعەی لوبنانی سەرکەوتنیان لە جەنگی سوریادا ڕاگەیاند و ڕوسیاش وتی هێزەکانی حکومەتی سوریا لە سەدا 85 ی وڵاتەکەیان لەدەستی توندڕەوان ڕزگارکردووە ...\nحیزبوڵا فڕۆکەی بێ فڕۆکەوان لەدژی داعش لە سوریا بەکاردەهێنێت (Dengî Amerîka)\nیەکەی ڕاگەیاندنی جەنگیی کۆمەڵەی حیزبوڵای لوبنانی ڕایگەیاند حیزبوڵا لەنزیک سنووری لوبنان-سوریا بە فڕۆکەی بی فڕۆکەوان لە داعشی داوە، ئەمەش یەکەمین جارە هەواڵی بەکارهێنانی ئەم جۆرە چەکە ڕابگەیەنرێت ...\nحکومەتی سوریا دەڵێت بەتەواوەتی شاری دەیرلزوریان کۆنتڕۆڵکردۆتەوە (Dengî Amerîka)\nسەرچاوەیەک لە سوپای سوریا و کەناڵی فەرمی وتیان هێزەکانی حکومەتی سوریا بەتەواوەتی شاری دەیرلزوریان کۆنتڕۆکردۆتەوە و لەژێر دەستی داعشدا دەریان هێناوە ...\nکوردەکانی سوریا لەگەڵ مانەوەی ئەمەریکادان لە وڵاتەکەیاندا (Dengî Amerîka)\nکوردەکانی سوریا لەگەڵ ئەوەدان هێزەکانی ئەمەریکا لە سوریا بمێننەوە هەتا ئەو کاتەی چارەسەرێکی سیاسی بۆ قەیرانی وڵاتەکەیان دەدۆزرێتەوە ...\nحەسەن نەسروڵا: کارەکانی ئەمەریکا لە سوریا پشتیوانی لە ڕێکخراوی داعش دەکات (Dengî Amerîka)\nسکرتێری گشتی کۆمەڵەی حیزوڵای لوبنانی حەسەن نەسروڵا وتی ئەمەریکا خزمەت بە بەرژەوەندییەکانی ڕێکخراوی داعش دەکات لە سوریا بەوەی کە ڕێگە نادات سوپای سوریا و هاوپەیمانەکانی\nئیسرائیل و بۆردومانکردنی سوریا (Dengî Amerîka)\nئیسرائیل و بۆردومانکردنی سوریا ...\nقەیرانەکانی سوریا و ململانێکان (Dengî Amerîka)\nهێزەکانی حکومەتی سوریا و هاوپەیمانەکانی لەم چەند رۆژەی دواییدا سەرلەنوێ یەکیانگرتەوە بۆ شەڕکردن لەگەڵ هێزەکانی ئۆپۆزسیۆن لە باکوری شاری حەلەب. ...\nمیقداد: کشانەوەی هێزەکانی ئێران لە سوریا جێی گفتوگۆ لەسەر کردن نیە (Dengî Amerîka)\nکەناڵی مەیادینی لوبنانی لە زاری جێگری وەزارەتی دەرەوەی سوریا فەیسەڵ میقدادەوە بڵاویکردەوە کشانەوەی هێزەکانی ئێران لە سوریا جێی گفتوگۆ لەسەر کردن نیە، ئەمەش دوای ئەوەی ئەمەریکا داوای لە ئێران کرد لە جەنگی ناوخۆی سوریادا بکشێتەوە ...\nسوپای تورکیا دەڵێت گەمارۆی عەفرینی داوە (Dengî Amerîka)\nسوپای تورکیا وتی سوپا وچەکدارە هاوپەیمانەکانی لە هێزەکانی ئۆپۆزسیۆنی سوریا گەمارۆی شاری عەفرینیان داوە ...\nحکومەتی عێراق دەڵێت فڕۆکەکانی داعشیان لە ناو سوریا بۆردومانکردووە (Dengî Amerîka)\nکاربەدەستانی عێراق دەڵێن فڕۆکە جەنگیـیەکانی وڵاتەکەیان ئەمڕۆ پـێنجشەممە چەند شوێنێکی داعشیان لە ناو خاکی سوریا بۆردومانکردووە ...\nسوریا دەڵێت داعش 300 کەسی لە ڕۆژهەڵاتی وڵاتەکە کوشتووە (Dengî Amerîka)\nئاژانسی دەنگوباسی سانای حکومەتی سوریا دەڵێت زۆرینەی ئەو کەسانەی کوژراون خەڵکانی بەساڵاچوو، ژن و منداڵن. ئۆپۆزسیۆنی سوریا دەڵێت زۆرینەی کوژراوەکان سەربازو چەکدارانی سەربە حکومەت و ئەندامانی خێزانەکانیان بوون. ...


ئایا ڕیفراندۆمه‌كه شكستخواردوو بوو؟\nڕێباز جلال ئه‌حمه‌د نانه‌كه‌لی\nله ئه‌ده‌بیاتی سیاسه‌تی كوردستاندا سه‌رده‌مێك ده‌ستی پێ كردووه كه گوتاری سیاسی هه‌ندێك له نووسه‌ر و به‌ناو سیاسه‌توان، تا ئه‌و ئاسته سنووری به‌زاندووه كه مرۆڤ ناتوانێت له ئاستیاندا هیچ جۆره په‌یڤـێكی ئه‌كادێمی به‌كار بێنێت. هه‌ر بۆیه ده‌بینین جنێودان جێی قسه‌ی لۆجیكیی گرتووه‌ته‌وه. له‌ناو كۆمه‌ڵگه‌ی كوردیدا شتێك به‌ناوی گفتوگۆی ته‌ندروست نییه. وه‌ڵامی پاساوی ڕاست و لۆجیكی به پاساوی ڕاست و لۆجیكی نادرێته‌وه، به‌ڵكو هه‌ریه‌كه سووره له‌سه‌ر لاملی و كۆڵنه‌دان له‌پێناو ئه‌و شته‌ی بڕوای ڕه‌های پێیه و ته‌واو.\nهیچ گومانی تێدا نییه كه ئه‌و لاملییه ده‌گه‌ڕێته‌وه بۆ هزرته‌نگی، ئه‌وه‌ش ده‌ره‌نجامی نه‌خوێنده‌واری و نه‌زانییه. له تێڕوانینی مندا زماندرێژی هه‌رگیز ڕاستڕه‌و نییه له‌گه‌ڵ هزری ڕاستبێژ. ده‌كرێ كه‌سێكی زماندرێژ و قسه‌زان بیت، به‌ڵام دوور بێت له ئاوه‌ز و هزری ڕاست. هه‌روه‌ك په‌ندێكی عه‌ره‌بی كه هه‌ندێك وای بۆ ده‌چن هی عه‌لی كوڕی ئه‌بو تاڵیب بێت، ده‌ڵێت: لا تجادل بلیغا ولا سفیها .. فالبلیغ یغلبك والسفیه یۆژیك. واته مشتومڕ له‌گه‌ڵ زمانزان و نه‌زان مه‌كه، چونكه ئه‌وه‌ی یه‌كه‌م لێت ده‌باته‌وه و ئه‌وی دووه‌میش ئازارت ده‌دات.\nله‌وه‌دا ده‌رده‌كه‌وێ كه زمانزانی پێوه‌ندی به حه‌ق و ڕاستییه‌وه نییه، به‌ڵكو سوود له لۆجیكی زمانپاراوی وه‌رده‌گرێت بۆ سه‌ركه‌وتن به‌سه‌ر وتوێژكاره‌كه‌ی. وشه‌ی (السفیه) له زمانی عه‌ره‌بیدا یه‌كێك له واتاكانی كه له‌و دێڕه هاتووه، به واتای "نه‌زان" دێت.\nهه‌ر دوای ڕووداوی پلان بۆدانراوی 16ی ئۆكتۆبه‌ر، ئۆكتۆبه‌رچییه‌كان شانه‌ی ده‌ستدرێژی فیكری خۆیان به‌گه‌ڕ خست بۆ ڕژاندنی ژه‌هره‌كانیان له‌پێناوی ئارامكردنه‌وه‌ی ده‌روونێكی پڕ له نه‌خۆشیی ئاڵۆزی خۆیان، ئه‌وه‌یش به په‌لاماردانی زماندرێژانه تا ئاستێكی زۆر به‌شێكی خه‌ڵكی كوردستانیان وڕد و بێهۆش كرد. به‌هه‌موو توانایانه‌وه هه‌وڵیان ده‌دا ڕیفراندۆم شكست بخوات، ته‌نانه‌ت شه‌رعیه‌تیان ده‌دا به‌چوونی حه‌شدی شه‌عبی میلیشیا بۆ هه‌ولێر و په‌لاماردانی سه‌نته‌ری سیاسی كوردستان. چ به كرده‌وه له به‌غدا و چ به نووسین و په‌نابردن بۆ هه‌رچی كه‌ره‌سته و هۆكارێك، ویستیان شكۆی سه‌نته‌ری كوردایه‌تی بشكێنن. به‌ڵام ویستی جاشڕه‌وشت و جاشزاده شكستی كوشنده‌ی خوارد و ویستی باڵای كوردستانیبوون سه‌ركه‌وتنی به‌ده‌ستهێنا.\nدوای ئه‌وه‌ی هه‌ولێر باڵی ده‌سه‌ڵاتی خۆی به‌سه‌ر هه‌موو باشووری كوردستان سه‌پانده‌وه، هێشتا هه‌ندێك له‌و به‌ناو سیاسه‌توان و نووسه‌رانه ئه‌گه‌ر به‌هه‌ر شێوه‌یه‌ك به‌لای ناوبردنی ڕیفراندۆمی سه‌ربه‌خۆییدا بچن، ئه‌وا وه‌ك نه‌خۆشی و گرێی ده‌روونی درێژخایه‌ن، ئه‌گه‌ر نه‌ڵێن "ڕیفراندۆمه شكستخواردووه‌كه" گوڕوو ده‌بن (گه‌ڕ ده‌بن). جا لێره‌دا ده‌خوازین پرسیارێك بخه‌ینه ڕوو، ئاخۆ هۆی ئه‌و جۆره ناوهێنانه چی بێت؟\nیه‌كه‌م/ ئه‌وان ئه‌وه‌نده كورتبینن له سیاسه‌ت كه به‌رگه‌ی چاوه‌ڕوانییه‌كان ناگرن و هه‌لومه‌رجی كوردستان له‌به‌رچاو ناگرن.\nڕیفراندۆمی سه‌ربه‌خۆیی كوردستان ڕه‌هه‌ندێكی جیهانی هه‌بوو، چاودێران له وڵاتانی جیاجیای جیهانه‌وه ئاماده‌بوون تێیدا، ئه‌وه‌ش فۆڕمێكی فه‌رمی ددانپێدانراوی پێ ده‌به‌خشێت. ڕیفراندۆم به‌ڵگه‌یه‌كی حاشاهه‌ڵنه‌گری مێژووییه، له هه‌ر ده‌رفه‌تێكدا ده‌توانرێ وه‌ك به‌ڵگه بهێنرێته‌وه به‌رباس. مه‌گه‌ر كه‌ركووكی داگیركراوی ئه‌مڕۆ چۆن بگه‌ڕێنینه‌وه سه‌ر كوردستان ئه‌گه‌ر ئه‌نجامی ئه‌و ڕیفراندۆمه نه‌بێت كه ئه‌وان به شكستخواردوو ناوی ده‌به‌ن؟\nبه‌گوته‌ی ئه‌و به‌ناو سیاسه‌توانانه ئه‌گه‌ر ڕیفراندۆم نه‌بووایه، ئه‌وا سوپای عێراقی و حه‌شد هێرشیان نه‌ده‌كرد. به ڕاست؟ وه‌ك ئه‌وه‌ی ئه‌گه‌ر ڕیفراندۆم نه‌با ئێسته كه‌ركووكیان به‌دیاری ده‌دایه كورد. جا خۆ پشكی شێری هێرشی سه‌ر كه‌ركووك به‌ر خۆیان ده‌كه‌وێت، ئه‌گه‌ر ته‌رازوویه‌ك بۆ هه‌ڵسه‌نگاندنی ڕووداوه‌كه ئاماده بكه‌ین. سه‌یره، خۆیان شكست به ڕیفراندۆم دێنن و ئۆباڵه‌كه‌یشی ده‌خه‌نه ئه‌ستۆی بكه‌رانی. ده‌بێت ڕووی ئه‌و جۆره مرۆڤانه له چ مه‌عده‌نێك دروست كرابێت؟ بێگومان له مه‌عده‌نی خیانه‌ت.\nدووه‌م/ دژایه‌تی ئه‌وان بۆ ڕیفراندۆم و به شكست ناوهێنانی له‌به‌رئه‌وه‌یه كه بڕیاره‌كه له سه‌نته‌ری سیاسی هه‌ولێره‌وه ده‌رچووه. زۆر ترسناكه تۆ له ڕقی ئه‌وه‌ی بڕیاری سه‌ربه‌خۆییت له شارێكی تره‌وه بۆ ده‌رده‌چێت، ئاماده‌ی شكستهێنان نه‌ك ته‌نیا به ڕیفراندۆمه‌كه، به‌ڵكو ئاماده‌ییت تێدا هه‌بێت هه‌موو پڕۆژه‌ی سه‌ربه‌خۆیی كوردستان و هه‌رێمی كوردستانیش له‌بار ببه‌یت.\nئه‌گه‌ر به‌راوردی ڕووداوه‌كانی ٦٠ ساڵی ڕابردوو بكه‌ین، ده‌بینین مێژوو خۆی دووباره ده‌كاته‌وه. له شۆڕشی ئه‌یلوولیشدا هه‌مان گرووپ كه باوكانی منداڵه‌كانی ئه‌مڕۆ بوون، هه‌موو هه‌وڵێكیاندا شكست به شۆڕش بهێنن.\nناوبردنی ڕیفراندۆم به شكستخواردوو ئه‌وه‌مان بیر دێنێته‌وه كه گورگێك ڕێی له به‌رخێك گرت، نیازی هه‌بوو بیخوات، لێی پرسی ئه‌وه بۆچی ئاوی ئه‌و ڕووباره‌ت پیس كرد، به‌رخه‌كه له وه‌ڵامدا گوتی ئاوی ڕووبار پیس نابێت، چونكه به‌رده‌وام له‌به‌ری ده‌ڕوات. گورگه‌كه سه‌رێكی هێنا و سه‌رێكی برد، گوتی ئه‌ی بۆچی كاتی خۆی باپیرت فێڵی له باپیرم كردبوو، به‌رخه‌كه گوتی جا من باپیری خۆم هه‌ر نه‌دیوه چ پێوه‌ندی به منه‌وه هه‌یه. گورگه‌كه گوتی: ئێسته من برسیمه و هه‌ر ده‌تخۆم ئینجا ئاوی ڕووبارت پیس كردبێت یان نا، باپیرت فێڵی له باپیرم كردبێت یان نا.\nئه‌وه‌ش ئه‌وهایه، لای ئه‌وانه بووه‌ته نه‌خۆشی، به‌هه‌ر شێوه‌یه‌ك بێت ڕێفراندۆم هه‌ر شكستخواردووه و ته‌واو. ڕق له بكه‌رانی ڕیفراندۆم وایكردووه گرووپی ئه‌وبه‌ر به‌رچاویان تاریك بێت و ئاماده‌ش بن به‌ده‌ستی ئه‌نقه‌ست شكست به‌و پڕۆژه گه‌وره‌یه بێنن كه له‌سه‌ر ده‌ستی سه‌ركردایه‌تی هه‌ولێر به‌ڕێوه‌چوو.\nله ڕوانگه‌ی منه‌وه ریفراندۆم پرۆسه‌یه‌كی سیاسی سه‌ركه‌وتووه به ئامانجی گه‌یشتنی گه‌لانی كوردستان به به‌مافه ڕه‌واكانیان، چونكه ده‌شێت له داهاتوودا وه‌ك بنه‌مایه‌كی كاریگه‌ر بۆ بونیادنانی ده‌وڵه‌تی كوردستان لێی بڕوانرێت.\nڕیفراندۆم شكستخواردوو نییه، به‌ڵكو به‌ته‌واوی عه‌یبه‌كانی سیسته‌می جیهانی، ته‌ماحكاری وڵاتانی ڕۆژئاوا و دوژمنداری داگیركه‌رانی كوردستانی كه‌شف كرد. ڕیفراندۆم هه‌ر ته‌نێ بواری ئه‌وه‌ی نه‌ڕه‌خساند كه كوردستانیان ده‌نگ بۆ سه‌ربه‌خۆیی و دروستكردنی ده‌وڵه‌تی كوردستان بده‌ن و بڵێن ئێمه‌یش هه‌ین و ده‌مانه‌وێت سه‌ربه‌خۆمان بین، به‌ڵكو ڕووكه‌شی موزه‌یه‌فی كورده جاشزاده‌كان و دۆسته پلاستیكییه ده‌بل مۆراڵه‌كانی ڕۆژئاوایشی دڕاند. ڕیفراندۆم زۆر سوودی تری هه‌یه، ده‌شێت هه‌موویان به‌شداربن، تا بڵێین ڕیفراندۆم له‌سه‌ر ئه‌و بنه‌مایانه و به‌پێی ئه‌و پێوه‌رانه سه‌ركه‌وتووه، به‌ڵام گرووپی ئۆكتۆبه‌رچی ده‌بێت بۆمان ڕوون بكه‌نه‌وه، به‌پێی كامه پێوه‌ر ڕیفراندۆم شكست خواردوو بووه.


ڕێکنەکەوتن لە نێوان لایەنەکانی هاوپەیمانیی دژ بە یەمەن\nڕێکنەکەوتن لە نێوان لایەنەکانی هاوپەیمانیی دژ بە یەمەن\nبه رواری داگرتن : 2019-02-10 09:30\nناوەندی ھەواڵەكان - لە ڕاگەیەدنراوێک هاتوە، وڵاتی مەغیرب بڕیاری داوە بەژداری چالاکییەکانی سەربازی هێزەکانی هاوپەیمانی دژ بە یەمەن نەبێت.\nدوای بڵاو بوونی هەواڵێکی دژ بە وڵاتی مەغریب لە لایەن ماڵپەڕی "العربیة"ی سعودیە، پەیوەندییەکانی مەغریب و سعودیە زیاتر تێک چوو. باس لەوە کرا، وڵاتی مەغریب بڕیاری داوە بەژداری چالاکییەکانی سەربازی هێزەکانی هاوپەیمانی دژ بە یەمەن نەبێت.\nبێ لایەنی وڵاتی مەغریب لە قەرانی قەتەر و ناردن فڕۆکەیەک پڕ لە خۆراک بۆ قەتەر و سەردانی شای مەغریب موحەمەدی شەشەم بۆ شاری دەوحە بۆتە هۆکار تێک چوونی پەیوەندییەکانی دوو وڵات. هەروەها لەبەر ئەوەی مەغریب لە تاوانی کوژرانی جەمال خاشقچی پشتگیری سعودیە نەکردبوو، کێشەکە گەورەتر بوو.(İLKHA)\nبليته كان مەغریب قەتەر سعودیە هێزەکانی هاوپەیمان


دوو ساڵیادی فرە جەرگبڕ! - ساڵیادی هەفتەمی تیرۆکردنی سۆران و ساڵیادی دەیەمی سەرۆکایەتیی مەسعود ... دارا خونچە\nهەڵبەتە ساڵیادی تیرۆرکردنی سۆرانی مامەحەمە فرە جەرگبڕە چونکێ مرۆ هەست دەکا ئازادیی دەربڕین لە کوردستان هیچ واتایەکی نامینێ. . لێ ساڵیادی سەرۆکایەتیی مەسعود فرە جەگربڕترە چونکێ مرۆ هەست دەکا نەک هەر ئازادیی دەربڕین بەڵکە سەرجەمی ژیان و گوزەران و چارەنووسی پێنج شەش ملیۆن کەس لە چنگی یەک دیکتاتۆر دایە ئەویش دیکتاتۆرەکی نێرسالار و خێڵەکیی!!! - هەرچەندە دیکتاتۆر چاک و خراپی نییە و هەر خراپە لێ وەک دەبێژن تەنانەت ئەگەر دوژمنیشت زانا بی هەر باشترە! -.\nسۆرانی مامە حەمە تەنێ لەسەر ئەوە تیرۆر کرا کە پێنووس وەدەستێکی رەخنەگرانە بوو. . دەیویست لە رێێ نووسینەکانیەوە راستییە شاردراوەکانی بن پەردە وە تایبەتییش ناپاکیی و گەندەڵییەکانی بەرپرسان و دەسەڵاتدارانی کوردستان ئاشکرا بکا و خزمەتەک وە رەوتی هۆشیارکردنەوەی خەڵکەکەی بکا.\nئەوڕۆ ٢١\_٧\_٢٠١٥ هەفت ساڵی رێک وەسەر تیرۆرکردنەکەیدا تێدەپەڕی. . کەچی تا ئێستا دۆسیەکەی هەر ''با''ی لێدەدا! دادوەران و دەزگە دادوەرییەکانیش وەک ئەوەی رۆژەک لە رۆژان تیرۆرکردنەکی لەو بابەتە لە کوردستان رووینەدابی نقەیان لە خۆیان بڕییە و دەستیان وە کلاوەکانیانەوە گرتیە تا با نەیبا!\nهەر وڵاتەک کە دووچاری تاکڕەویی و دیکتاتۆریەت دەبی دادوەرەکانی وە هۆی پێگە چینایەتییەکانیان - کە لە زەنگینە بەرپرسەکان نێزیکن - لە تێکڕای چین و توێژە کۆمەڵایەتییەکانی دیکە پتر خۆیان رادەستی دەسەڵات دەکەن. . کوردستانیش سەرەڕای تاکڕەویی و دیکتاتۆریەت حیزبە خێڵەکیی و مافیاییەکانی کە وە دینیش ئاڵوودەن رۆڵی سەرەکیی لە بەڕێوەبردنی دەگێڕن. . ئیدی دادوەرکان ئەگەر وە دەگمەن دەنا تێكڕایان هەر یەکەو وەک ئەسپی شەترەنج لە لایەن سەرۆک خێڵەک یان مافیایەک دەجوولێندرێن، با واز لە دادوەران بهینین چونکێ ئەوان وەک دیارە کۆیلەگەلەکی دەستەپاچەن. . کۆیلەش تا خۆی رزگار نەکا گێلایەتییەکی گەورۆنەیە رەچاوی ئەوەی لێبکرێ لەسەر مافەکانی خەڵک و داپەروەریی وەدەنگ بێ! ئەرێ. . پێویستە ئەوانیش وەخۆیاندا بچنەوە و ئەگەر هەر هیچیان لەدەست نایێ ئەوە فرە باشترە دەستبەرداری پیشەکەیان ببن و چیدی میژووی خۆیان لەکەدار نەکەن!\n(مەسعود مستەفا محەمەد) لە راپەڕینی (١٩٩١)ەوە خۆی وە سەرۆکی وڵات دەزانی کەچی ناوی (بارزانی) کە ناوی بنەماڵەیەکی یەک گوندە دەکاتە نازناوی خۆی! لە ١٢ی حوزەیرانی ٢٠٠٥ - واتە سێ ساڵ پێش تیرۆرکردنی سۆرانی مامەحەمە - لە هاوپەیمانییەکی سیاستەبازانەی نامۆ و دژ وە گەل دەگەڵ بنەماڵەی تاڵەبانی خۆی وەسەر میللەت داسەپاند. . تا ئێستا ئەوە ١٠ ساڵە سەرۆکە و دەیەوێ دوو ساڵی دیکەش دیکتاتۆرییەتە خێڵەکییەکەی درێژ بکاتەوە! لەوەتەی سۆران تیرۆر کرایە نەک هەر دەسەڵاتی دادوەریی بەڵکە سەرجەم دامودەزگە و دەسەڵاتەکانی وڵات لە ژێر رکێفی تاكڕەوانەی بارزانی و بنەماڵەکەی دان و ئیدی ئێستا تەنێ ناوگەلەکی ناوەرۆک پووچن. . کەواتە تاوانباری هەرە گەورە و سەرەکیی لە کێسی سۆران - کە یەک درۆپەیە لە دەریایەک تاوان - (مەسعود مستەفا محەمەد) خۆیەتی. . لەبەرهەندێ خۆ خەریکردن وە پێداچوونەوە بەو کێسە و کێسی تیرۆرکردنی سەردەشت و کاوە و دەیان و سەدان و هەزاران کێسی دیکە تەنێ کوتانەوەی ئاسنی ساردە!\nئیدی پێویستە بیر لەوە بکرێتەوە خودی مەسعود و هەموو ئەو کەسانە وە دادگەی گەل بگەیەندرێن کە لە روانگەی بیانووگەلەکی پووچی وەک (ناسکیی بارودۆخەکە لە بەرانبەر مەترسییەکانی داعش، نەبوونی کەسەکی بەهێز تا ببیتە سەرۆک، نەبوونی سەروەخۆیی کوردستان و مەترسییەکانی دەستێوەردان و هێرشکردنە سەر کوردستان لە لایەن ئێران و تورکیا، نەبوونی پاڵپشتیی لە لایەن ئەمەریکا و رۆژاواوە، و. . . هتد) دەبێژن: ''بارزانی جێگرەوەی نییە!!!'' هەڵبەتە ئەوانە رۆڵەکی فرە نەرێنییتر لە رۆڵی بەردەست و داردەستە پارێزەرەکانی بارزانی دەگێڕن و وڵات بەرەو دیکتاتۆریەتەکی تۆکمەتر دەبەن!


له به‌رنامه چاكسازییه‌كه‌ی حكومه‌تدانه‌ینه‌وا 12 هه‌زار یه‌كه‌ی نیشته‌جێبونی به‌رده‌كه‌وێت\nله به‌رنامه چاكسازییه‌كه‌ی حكومه‌تدا\nنه‌ینه‌وا 12 هه‌زار یه‌كه‌ی نیشته‌جێبونی به‌رده‌كه‌وێت\nنه‌ینه‌وا، 2018، وێرانكارییه‌كانی شه‌ڕی داعش له شاری كۆن له به‌ری راستی شاری موسڵ فۆتۆ: كه‌ركوك ناو\nله سنوری پارێزگای نه‌ینه‌وا، بڕیاره ده‌ست به دروستكردنی 12 هه‌زار شوقه و خانوو بكرێت به ئامانجی چاره‌سه‌ری قه‌یرانی نیشته‌جێبون، ئه‌وه‌ش له چوارچێوه‌ی به‌رنامه‌یه‌كی چاكسازی حكومه‌تی عیراقیدا.\nئه‌نجومه‌نی وه‌زیرانی عیراق، سه‌ره‌تای ئه‌م مانگه و له‌گه‌ڵ هه‌ڵكشانی خۆپیشاندانی ناڕه‌زایی خه‌ڵكدا، له كۆبونه‌وه‌یه‌كدا بڕیاریدا بۆ بنیاتنانی 100 هه‌زار یه‌كه‌ی نیشته‌جێبون له ته‌واوی وڵاتدا، به له‌به‌رچاوگرتنی ئه‌و پارێزگا و ناوچانه‌ی هه‌ژارن.\nمه‌نسور مه‌رعید، پارێزگاری نه‌ینه‌وا به (كه‌ركوك ناو)ی وت "12 هه‌زار یه‌كه‌ی نیشته‌جێبون ته‌رخانكراوه بۆ پارێزگاكه له‌و چوارچێوه‌یه‌دا و بڕیاره به‌پێی پێویستی شار، قه‌زا و ناحیه‌كان دابه‌شبكرێن".\nبه‌شێكی تری بڕیاره‌كانی حكومه‌ت، بۆ ده‌ستپێكردنه‌وه‌ی دابه‌شكردنی زه‌وی نیشته‌جێبون و پێدانی هاوكاری دارایی بوو به گه‌نجان، تا ده‌خرێنه سه‌ر كار.\nعادل عه‌بدولمه‌هدی، سه‌رۆكوه‌زیرانی عیراق داوای تاوتوێی فراوانكردنی سنوری شاره‌وانییه‌كانی كردووه، بۆ دابینكردنی زه‌وی نیشته‌جێبون، له نێویاندا زه‌وییه كشتوكاڵییه‌كان.\n"فه‌رمانگه‌كانی شاره‌وانی و پلاندانان تاوتوێی پرۆژه‌كان ده‌كه‌ن بۆ بنیاتنانی یه‌كه‌كانی نیشته‌جێبون، ئه‌وه‌ش به هه‌ماهه‌نگی له‌گه‌ڵ حكومه‌تی ناوه‌ندیدا" به‌وته‌ی پارێزگاری نه‌ینه‌وا.\nمه‌رعید ئاماژه‌ی به‌وه‌شدا كه له سنوره‌كه‌یدا شوێنی نیشته‌جێبونی هه‌ڕه‌مه‌كی زۆر نییه، هه‌ر زیاده‌ڕۆییه‌كیش رێگری لێكراوه و ئه‌و دۆسیه‌یه له‌ژێر كۆنتڕۆڵكی حكومه‌تی خۆجێیدایه.\nنه‌ینه‌وا، 2018، خۆشحاڵی خێزانێك به‌نۆژه‌نكردنه‌وه‌ی خانوه‌كه‌یان له خۆرئاوای موسڵ فۆتۆ:UNDP\nبڕیاره‌كانی حكومه‌تی عیراقی دوای ئه‌وه‌هات له خۆپیشاندانه‌كاندا، كه به‌غدا و چه‌ند پارێزگایه‌كی تری گرته‌وه، زیاتر له 100 كوژران و هه‌زارانی دیكه‌ش برینداربون.\nله ئێستادا به‌غدا ده‌سه‌ڵاتی داوه‌ته‌وه وه‌زاره‌ت و لایه‌نه په‌یوه‌ندیداره‌كان بۆ ده‌ستپێكردنی ئه‌و پرۆژانه‌ی تێچویان له خوار یه‌ك ملیار دیناره‌وه‌یه، له‌وانه نۆژه‌نكردنه‌وه، بنیاتنان، پاككردنه‌وه، گواستنه‌وه و دابینكردنی پێداویستی.\nپارێزگاری نه‌ینه‌وا ده‌ڵێت پرۆژه‌كانی پارێزگاكه له نێویاندا یه‌كه‌ی نیشته‌جێبون، به جۆرێك بنیانده‌نرێن؛ ئه‌و خه‌ڵكه‌ی كێشه‌ی نه‌بونی شوێنی مانه‌وه‌یان هه‌یه بتوانن سودی لێوه‌ربگرن، مه‌نسور مه‌رعید وتی "چاره‌سه‌ری كێشه‌ی نیشته‌جێبون ده‌بێته هاوكاری بۆ حكومه‌تی خۆجێی تا شاره‌كه له‌و بارودۆخه ده‌ربهێنێت كه ساڵانێكه تێیدا ده‌ژی".\nشاری موسڵ و ته‌واوی پارێزگای نه‌ینه‌وا، له ئابی 2017دا له‌سه‌ر ده‌ستی هێزه عیراقییه‌كان كۆنتڕۆڵكرانه‌وه، دوای ئه‌وه‌ی له حوزه‌یرانی 2014دا داعش ده‌ستیبه‌سه‌رداگرت.\n680 خانوو له موسڵی كۆن نۆژه‌نده‌كرێنه‌وه


یادی کارەساتە گەورەکە …. فەرەیدون کونجرینی : چاوی گەل\nیادی کارەساتە گەورەکە …. فەرەیدون کونجرینی\nسۆرانی مامەحەمە”” بوە قسەی زاری ڕۆژنامەوان و چالاکوان لە ڕۆژی بەخاکساپردنیاندا و هەمو یادێك دەڵێن ئێمە وەك ئەوانمان پێدەکرێ ” بەڵام بەویان پێ نەکرا جگە لە پاگهەندەی خۆدەرخستن و گەمەی سیاسی گەروانیە” لەکوێن ئەوانەی دەیانگوت ئێمە سەردەشت عوسمانین ؟ کــوان ئەوانەی دەیانوت ئەرکەکانی کاوە گەرمیانی دەگرینە ئەستۆ و بەردەوام دەبین لە مانگرتن و چالاکیە مەدەنیەکان” لەکوێن ئەوانەی ناوەندی شەقامەکانیان گرتبوو دەیان وت ئێمە هەموومان کاوەو سەردەشت و سۆران و تادوایین!؟\nلە 5ی ئایار 2010 یەکەمین وێنەی مەرگی ئازادی خوازێک لە پایتەختی هەرێمی باشور” شاری پــتەوترین شوراو پەرژین کراو لە تیرۆرست” بڵاو کرایەوە ئەو لەخاچ درابوو دواتر ڕۆحیان دەرکردو جەستەیان لە لێوار شەقامێکدا جێـهێشت\nئەوان سەرەتا لە هەولێر قۆڵبەستیان کردو پیاسەیەکی ناو شاریان لەگەڵداکرد بردیانە سەری ڕەش و لەوێ ویستیان بوو کڕونوشی پێ بەرن” لەبەر پێیەکانی بەچکە ستەمکارێك ” ئەو کوڕی کۆلکە دیکتاتۆرێکە بەهەمان سیستەم و یاساکانی بەعس دادوەری لەسەروەری داماڵیوە خۆی خاوەنی هەموو بڕیارێکی ناوچەکەیە ، سەردەشت عوسمان کڕنوشی نەبرد بکوژو بەکرێ گیراوەکانی ڕاوێژکاری ئەنجومەنی ئاسایش” بردیانە دەروازەی موسڵ و لەوێ تیرۆریانکرد.\nلە داتای حوکمی پارتی و یەکێتیدا گۆڕانکاری ئەوتۆ ڕوی نەداوە دڵنیابن لەم جۆرە تیرۆرکردنانە دوپات دەبنەوە ” لە پای ئەم دیکتاتۆری و سیستەمە شکستخواردوە، دولایەنی زلە هێزی هەرێمی کوردستان مافیاو بازرگانی گەورەی جیهانی دوکۆمپانیایی زلەهێزو خۆسەپێن” ویستیان بە تیرۆرکردنی عەبدل ستارو سۆران و سەردەشت و کاوە گەرمیانی تا ئەمدوایەی تیرۆرکردنی ویداد دهۆکی تا ئازادی بمرێنن و قڕوقەپ بە خەڵکی مەدەنی بکەن تا ڕاستیەکان نەگوێزرێنەوە شەقام خەڵك هۆشدار نەبێت ” بەپێچەوانەوە بە گیان بەخشینی ئەوان جوڵەی شەقام و هاوڵاتیان بوە هۆکاری ئەمڕۆو هێدی هێدی بەرگی دیکتاتۆریان وەردەگێڕین.\nهاوڕێیانی قەڵەم سۆران و سەردەشت و عەبدل ستارو کاوە گەرمیانی و ویداد دهۆکی ” لەسەر گڵکۆو مەزاریان دەڵێن ئێستا کاتی بێدەنگی نیە سەرۆك هاوشێوە قەلەڕەشێك لەفڕیندایە” ئەوان بەدەنگێکی بڵند هاوار دەکەن باڵەکانی بــبڕن و پێیەکانی بشکێنن”\nخۆتان مەشارنەوە و مەترسن بوێرانە ڕوبەڕوی هەر بەرپرسێك ببنەوە هاوشێوە ئێمە لەسەر شەقامەکان وێنەی گەندەڵ کاران بەرز بکەنەوەو لەسەر وێنەکان تەواوی تاوانەکانیان بنوسنەوە ، دزین و تاڵانی هەربەرپرسێك چۆن کراوە گەندەڵی و جۆری پیشەکانیان ئاشکراکەن ، کاتێك بەئێوە دەگوترێ ڕۆژنامەنوس و چالاکوانی مەدەنی دەبێت قۆڵی مەردایەتی هەڵکەن و وشەی گورس وەشاندن ڕوبەڕوی هەر بەرپرسێك بکەنەوە تا ڕیشە کێش دەبن.\nوڵاتانی دیموکرس″ له ڕێگای قسه‌کردنه‌وه ده‌توانن کاریگه‌ریان هه‌بێت لەسەر حکومەت و بەرپرسیاری دەزگاکان” ئەم زانیاریە هاوڵاتیانی کوردستان بە ئاگان و سەرجەم چەمکە دیموکراسیەکانیان کردوە بە سەرەتای ڕوبەڕو بونەوەکان دژ بە خراپ بەکارهێنانی حکومەت، هەر لەبەر ئەوەیە به‌ری ئازادی به‌رناده‌ن و به‌رده‌وام ده‌بن بۆ ئازادی بیرووڕای سه‌ربه‌خۆ.\nئێمه به‌رده‌وامین له‌ئازادی ڕاده‌ربڕین وه‌تێده‌کۆشین بۆ بەدەستهێنانی سەروەری گەل و یاسا تا پەرلەمانێکی تەندروست و حکومەتێکی یاساییمان هەبێت لە هەرێمی باشوری کوردستان\nئه‌وکوردستانه‌ی که ئازادی و ئاسایشی تیا به‌رقه‌رار نیه له‌سایه‌ی حکومه‌ته‌که‌تانه‌وه‌یه که ته‌نها خۆتان متمانه‌ی پێ ده‌که‌ن!\nسۆرانی مامە حەمە نوسینەکانی زیاتر دژی خیانەت و گەندەڵی دەسەڵاتی کوردی بوون. لە یەکێ لە نوسینەکانیدا باس لەوە ئەکات کە خیانەت لە ناو دەسەڵاتی کوردیدا بۆتە فەلسەفە و فاکتەرێکە بۆ مانەوەیان لە دەسەڵات. بۆ نمونە ئەڵێ “ئه‌وانه‌ی ئه‌مڕۆ خۆیان به سیاسی و خاوه‌ن خه‌باتی کوردایه‌تی ئه‌و هه‌رێمه ده‌زانن، له خۆیان وردبونه‌ته‌وه که ئایا، ته‌نها ڕۆژێک خه‌بات و سه‌روه‌رییان هه‌یه بۆ بزاڤی ڕزگاری خوازی دۆزی کوردان له مێژودا، جگه له کورد کوشتن و خیانه‌تی نه‌ته‌وه‌ییو بون به کۆیله‌و جاسوسی ووڵاتانی دراوسێ و جیهان”\nسەردەشت جگە لەوەی کەسانی پەیوەندیداری ئاگادار کردبوەوە لە هەڕەشەی کوشتن لێی، بابەتێکیشی بڵاوکردوە. لە بابەتەکەیدا بە ئاشکرا داوا لە بکوژەکانی ئەکات کە مەرگێکی شایستە بە ژیانەکەی پێ ببەخشن و ئەڵێ “دوعاش ده‌كه‌م مردنێكی تراژیدیام پێببه‌خشن كه شایسته‌ی ژیانه تراژیدیاكه‌م بێت. بۆیه ئه‌م قسانه ده‌كه‌م تابزانن گه‌نجه‌كانی ئه‌م وڵاته چ هۆلیسۆسێكن و مردن ساده‌ترین هه‌ڵبژاردنیانه، بۆئه‌وه‌ی تێبگه‌ن كه ئه‌وه‌ی ئێمه ده‌ترسێنێت به‌رده‌وامی ئه‌م رۆژگاره‌ی ئێستایه بۆ نه‌وه‌یه‌كی داهاتوو، نه‌ك مردنی خۆمان، كاری منیش خۆشبه‌ختی برا بچوكه‌كانمه، نه‌ك خۆم”\nکاوە گەرمیانی، سەرنووسەری گۆڤاری رایەڵ، شەوی پێنجشەممە 5.12.2013، لەبەردەم ماڵەکەی خۆیدا لە قەزای کەلار، بە دەستڕێژی گوللە کوژرا. تیرۆرکردنی کاوە گەرمیانی ڕێگیری بوو لە گەندەڵی بەرپرسان و سیستەمی حوکمڕانی هەرێمی کوردستان تا بەرپرسانی هەرێمی کوردستان سڵبکەنەوە لەبونی ڕاستیەکان بەتایبەت ئەولایەنەی کاوە گەرمیانی زیاتر بەدواداچونی بۆ دەکردو ڕوبەڕوی دادگای دەکردنەوە ” ئاشکرایە زۆرمان نوسی و زۆریش خوێندرایەوە.\nلە ساڵیادی ڕفاندن و تیرۆر کردنی هەر یەکێکــــیان” یادی هەموان دەکەینەوە”


بەوێنە؛ دوو تۆمەتبار جارێكی دیكە لەسەر دزی دەستگیركرانەوە – تۆڕی میدیایی خەڵک\nبەوێنە؛ دوو تۆمەتبار جارێكی دیكە لەسەر دزی دەستگیركرانەوە\n2018/11/06 - 7:15 PM\nبەڕێوەبەرایەتی پۆلیسی ڕاپەڕین ڕایدەگەیەنێت، لە حاجیاوا دوو كەس بە تۆمەتی دزی كردن دەستگیر كران، كە یەكێكیان مادەی هۆشبەری پێوە گیراوە و دەشڵێت: “پێشتر لەسەر تاوانی دزی كردن حوكم دراون”.\nبەڕێوەبەرایەتی پۆلیسی ڕاپەڕین لە ڕاگەیەنراوێكدا ئاماژەی بەوەكردووە، دوای بەدواداچونی سكاڵای ئەو هاوڵاتیانەی داوایان تۆمار كردووە لە بنكەی پۆلیسی حاجیاوا سەبارەت بەوەی، كە دزی لە ماڵەكەیان كراوە، مەلەفی لێكۆڵینەوە ڕێكخرا و بڕیاری دادوەر بەدەست هات بۆ دۆزینەوەی تۆمەتباران و دەستگیركردنیان.\nڕاشیگەیاندووە، دوای بەدواداچوون و هەوڵێكی زۆر لە هێزەكانمان لە بنكەی پۆلیسی حاجیاوا بۆ دۆزینەوەی تۆمەتباران و سود وەرگرتن لە كامێراكانی چاودێری، لە شەوی ۳ بۆ ٤ / ۱۱ / ۲۰۱۸ كەسێكیان دەستگیركرد بەناوی ( د،ب) تەمەن ۲۹ ساڵ دانیشتوی ڕانیە لە ڕەگەزی نێر، كە هەستاوە بە دزینی چەندین كەل و پەلی وەك پارە و زێر و چەك و كۆمپیوتەر و هەندێك شتی تری ناو ماڵ لە ناحیەی حاجیاوا سەرەڕای ئەوەش لە كاتی دەستگیركردنەكە چەند جۆرێك لە مادەی هۆشبەری پێوە گیراوە، كە بەكاری هێناون.\nئاشكراشی كردووە، كەسی دووەم بەناوی ( ڕ،ح) تەمەنی ۳۲ ساڵ لە ڕەگەزی نێر دانیشتوی چوارقوڕنە، كە پێشتر لەلایەن هێزكانمان لە نەهێشتنی تاوانی پشدەر دەستگیر كرابوو لەگەڵ تۆمەتباری یەكەم چەند جارێك بەیەكەوە تاوانی دزیان ئەنجامداوە.\nڕاشیگەیاندووە، ئێستا هەردوو تۆمەتبارانی سەرەوە بە ماددەی ٤٤٤ لە یاسای سزادانی عێڕاقی ڕاگیراون و لێكۆڵینەوە لەگەڵیان بەردەوامە.\nوەك بەڕێوەبەرایەتی پۆلیسی ڕاپەڕین دەڵێت: “هەردوو تۆمەتبارەكان پێشینەیان لە تاوان هەیە و پێشتر لەسەر تاوانی دزی كردن حوكم دراون”.\nئیدارەی ڕاپەڕینبەڕێوەبەرایەتی پۆلیسی ڕاپەڕیندادگا\nپەروەردە بە فەرمی كاتی دابەشكردنی مووچەی ڕاگەیاند


سەرچنار - ویکیپیدیا، ئینسایکڵۆپیدیای ئازاد\n(ڕەوانەکراوە لە سه‌رچنارەوە)\nسەرچنار یەکێکە لە گەڕەکەکانی شاری سلێمانی، دەکەوێتە ڕۆژئاوای شار. جاران بەھۆی لاوازی کەرەسەی ھاتوچۆوە و، کەمی دانیشتوانی شار، سەرچنار جیابوو لە بەشەکانی تری سلێمانی و دەزانرا لەکوێوە بۆ کوێ دەستپێک و کۆتاییەتی، ئەمڕۆکە سەرچنار تێکەڵ بووە و لەدەوریا چەندین گەڕەکی تر دروست بوون وەک: شەھیدانی سەرچنار، گردی سەرچنار، ..ھتد.\n١ ھاوینەھەواری سەرچنار\n٢ ئاوی سەرچنار\n٣ کارگەی چیمەنتۆی سەرچنار\n٤ سەرچنار لە ئاوێنەی شیعری کوردیدا\n٥ گرنگی سەرچنار\nسەرچنار بەیەکێک لە ھاوینەھەوارەکانی عێراق دەژمێردرێت بەھۆی بوونی ئاوی ھەڵقوڵاوی ژێر گرد و بەرزاییەکانی. زۆر لە مێژە سەرچنار ئوتێل و شوێنی حەوانەوەی لێدروست کراوە بۆ گەشتیاران. شوێنێکی فێنک و خەم ڕەوێن بووە بۆ خەڵکی سلێمانی و دەوروبەری، کە تاکوو ئەمڕۆش کۆتایی ھەفتان خەڵکانێکی زۆر ڕووی لێدەکەن بۆ سەیران. سەرچنار چەندجارێک نۆژەنکراوەتەوە و سیمای ناو سەیرانگاکانی دەستکاریی کراون و خۆشکراوە.\nسەرچنار ئاوێکی سروشتی ھەیە کە لەبنی بەرزاییەکانی دەروپشتییەوە ھەڵدەقوڵێت، ئەم سەرچاوەیە گرنگییەکی زۆری ھەبووە لە بوژاندنەوە و ئاوەدانکردنەوەی ناوچەکەدا، تاکوو ئەمڕۆ سەرچاوەیەکی سەرەکی ئاوی شاری سلێمانییە. لە ھاویندا ئاستی ئاوەکە زۆر کەم دەبیتەوە و، لەم ساڵانەی دوایدا بەھۆی وشکەساڵییەوە لەمانگەکانی وەرزی ھاویندا وشک دەکات.\nکارگەی چیمەنتۆی سەرچنار[دەستکاری]\nلەبەر بوونی شاخی بەردین و بەردەڵان لە سەرچناردا، لە ساڵەکانی پەنجاکانی سەدەی پێشوودا رووسەکان کارگەی چیمەنتۆی سەرچنار دروست دەکەن. بەھۆی ئەم کارگەیەوە، خانو و شوێنی نیشتەجیبوون دابین دەکرێت بۆ کارمەندەکانی، لەو دەمەوە سەرچنار بوژاندنەوەی بەخۆیەوە بینیوە. ئەم کارگەیە لەسەر بڕیاری حکومەتی ھەرێمی کوردستان لەساڵی ٢٠٠٨ دا داخرا، تاکوو ژینگەی ناوچەکە بەپاکی بمێنێتەوە و دیمەنی سەرچنار خۆشتر بێت.\nسەرچنار لە ئاوێنەی شیعری کوردیدا[دەستکاری]\nئەگەر بمانەوێت دەربارەی ھاوینەھەواری سەرچنار قسە بکەین دەبێت، بگەڕێینەوە بۆ سەرەتاکانی دروستکردنی شاری سلێمانی لە ساڵانی ١٧٨٣ بۆ ١٧٨٤ لەلایەن ئیبراھیم پاشای بابان-ەوە. وەک سەرچاوە مێژووییەکانیش پێماندەڵێن یەکێک لەو ھۆکارانەی وایان لە ئیبراھیم پاشای بابان کردووە کە ئەم شوێنەی ئێستای سلێمانی ھەڵببژێرێت بۆ دروستکردنی شار؛ ھۆکاری تۆبۆگرافی بووە.. بەو واتایەی لەوسادا مەڵکەندی کراوەتە سێنتەری شار، لە دەوروبەری شاریش چەندین سەرچاوەو کانی‌و مێرگ‌و سەوزایی ھەبووە.. ھەڵبەت ناودارترین‌و سەرنجڕاکێشترینی ئەو سەرچاوانە کانی ئاسکان‌و سەرچنار بوون.\nدیارە سەرچنار ھەر لەگەڵ دروستبوونی شاردا شوێنی پشوودان‌و کاتبەسەربردنی ئەھلی شارو پیاوماقوڵان بووە.. بەڵگەی راستیی ئەم بۆچوونەشمان ئەو ئاماژە جوان‌و گرنگیپێدانەی حەزرەتی نالی-یە بە ناوو ئاوی سەرچنار.. ئەویش لە چامە بەناوبانگەکەی (قوربانی تۆزی رێگەتم..) کە پاش ئەوەی نالی لە ساڵی ١٨٣٠ دەچێت بۆ حەج، دواتر بەھۆی داگیرو خاپوورکردنی شار لەلایەن لەشکری عوسمانلییەوە نەگەڕاوەتە‌وە سلێمانی‌و لە ئاوارەیی دا ماوەتەوە.. دواترو لە ساڵی ١٨٣٤ واتا تەنھا ٥٠ ساڵ دوای دروستبوونی شار چامەکە بۆ سالم-ی ھاوڕێ‌و ھاودەمی دەنێرێت.. نالی لە بەیتی ١٠ - ١٤ی ئەو چامەیەدا بادی سەبا رادەسپێرێت‌و پێیدەڵێت:\nئەمجا مەوەستە تا دەگەییە عەین-ی سەرچنار ئاوێکە پڕ لە نارو چنارو گوڵ‌و چنوور\nچەشمێکە میسلی خۆر کە لە سەد جێ بە رۆشنی فەورانی، نوری سافە لەسەر بەردی وەک بکوور\nیا عەکسی ئاسمانە لە ئاوێنەدا ک وا ئەستێرەکانی رابکشێن وەک شەھابی نوور\nیا چەشمە ساری خاتری پڕ فەیزی عاریفە یەنبوعی نوورە دابڕژێنێ لە کێوی توور\nتەنانەت سالم یش لە وەڵامی نالی دا ئاماژە دەدات بە سەرچنارو دەڵێت:\nسووتا دڵم بە حاڵەتی جۆباری سەرچنار لێڵاوە چەشمەساری وەکو چاوی بێ بەسەر\nئەو دەشتە جایی یاریی یارانی حوجرە بوو یەکسەر مەقامی رۆمییە ھەروەک تەھی سەقەر\nھەڵبەت زۆرن ئەو شاعیرو نووسەرانەی لە دووتوێی بەرھەمەکانیاندا ئاماژەو گرنگییان بە سەرچنار داوە. یەکێکی تر لەوانە مامۆستا پیرەمێردی نەمرە لە شیعری (لەو دەمەی رۆژ دەگاتە ئێوارھ) دا دەڵێت:\nزەمزەمەی بولبولی ئێوارانی نەرمە بارانی ژێر دەوارانی لە نەشئەو بەزمی سەرچنارانی وشکە سۆفی ئەخاتە گۆرانی\nشیعرێکی تر پێموایە تەخمیسە لەسەر شیعرێکی مامۆستا ئەخۆل کە دەڵێت:\nنامەوێ بۆچیمە ئاھەنگ بەزم‌و رەزمی سەرچنار چی لە مەی کەم، چی لە نەی کەم، یا لە نەغمەی عودوتار\nوەک رەنگدانەوەی سەرچنار لە ھونەری گۆرانیی کوردیشدا لە سەرەتای ساڵانی حەفتای سەدەی رابردوودا یەکێک لە گۆرانییەکانی ھونەرمەندی کۆچکردووی کەرکوک سەلاح داودە زۆر دیار بوو کە دەیوت:\nئەرێ خۆشە سلێمانی گیانە قەسرو دوکانی ئەوا لەگەڵ سەرچنار بەخوا عەسرو بەیانی\nیاخود گەنجێک لە بنەماڵەی مامۆستا رەفیق چالاک، بەناوی ئاوات چالاک گۆرانییەکی ھەبوو بۆ سەرچنار کە دەیوت:\nسەرچنار وێنەی باخی لوبنانی.\nجگە لەوەی کە سەرچنار سەرچاوەی ئاو بووە بۆ سلێمانی، کارگەی چیمەنتۆی تیابووە و، ھاوینەھەوارێکی خۆشبووە، سەرچنار شوێنێکی ھەستیاربووە بۆ داڵدەدانی پێشمەرگە و پشتیوانی لە شۆڕشی گەلی کورد، چونکە ھەڵکەوتی ناوچەکە و لکانی بە دۆڵ و بەرزاییەکانەوە یارمەتی پارتیزانانی داوە لە برەودان بەخەبات و تێکۆشان.\n^ کتێبی شاری سلێمانی - مستەفا ساڵح کەریم\n^ ساڵح بێچار - سەرچنار لەئاوێنەی شیعری کوردیدا\n٭ نەخشەی سەرچنار\nوەرگیراو لە «https://ckb.wikipedia.org/w/index.php?title=سەرچنار&oldid=637092»\nگەڕەکەکانی شاری سلێمانی\nئەم پەڕەیە دواجار لە ١٨:٤٨ی ١٩ی ئابی ٢٠١٩ نوێ کراوەتەوە.


باسنیوز 03/06/2020 - 18:35 كوردستان\nبەڕێوبەری تەندروستی شارۆچکەی پێنجوێن رایدەگەیەنێت ئەگەر ھاووڵاتییان ڕێنماییەکان جێبەجێ نەکەن، ناتوانین دۆخەکە کۆنتڕۆڵ بکەین و ئەوکاتە کارەساتی گەورە ڕوودەدات.\nدکتۆر خالید عەبدوڵا، بەڕێوبەری تەندروستی شارۆچکەی پێنجوێن بە(باسنیوز)ی ڕاگەیاند: "ڕێژەی تووشبوون بە ڤایرۆسی کۆرۆنا لەناو سەنتەری شارۆچکەی پێنجوێن لەھەڵکشانێکی خێرادایە و ئەگەر ھاووڵاتییان ڕێنماییەکان جێبەجێ نەکەن، ناتوانین دۆخەکە کۆنتڕۆڵ بکەین و ئەوکاتە کارەساتی گەورە ڕوودەدات".\nگوتیشی: "تاوەکو ئێستا ٦٧ کەیسی ھەڵگری ڤایرۆسی کۆرۆنا لەسنووری شارۆچکەی پێنجوێن تۆمارکراوە و لەماوەی ٢٤ کاژمێری داھاتوودا بەداخەوە ٤٠ بۆ ٥٠ حاڵەتی تووشبوون بەڤایرۆسی کۆرۆنا ڕادەگەیەنین، ھەرچەندە پێشبینی ئەوە دەکەین بۆ ڕۆژانی داھاتوو ڕێژەکە بەشێوەیەکی بەرچاو بەرزبێتەوە".\nئاماژەی بەوەشکرد، ئێستا شارۆچکەی پێنجوێن، لەحاڵەتی نیمچە کەرەنتینەدایە، بەڵام بەھۆی ھەڵکشانی زۆری حاڵەتەکانی ڤایرۆسی کۆرۆناوە، سبەی بەڕێوبەری گشتی تەندروستی سلێمانی و تیمێکی فراوانی پزیشکی سەردانی شارۆچکەکەمان دەکەن و بۆماوەی ٤٨ کاتژمێر دەمێننەوە، دواتر شارۆچکەی پێنجوێن، بۆماوەیەکی دیاری کراو بەتەواوەتی کۆنتڕۆڵ دەکرێت".\nبەڕێوبەری تەندروستی شارۆچکەی پێنجوێن، باسی لەوەشکرد، شارۆچکەی پێنجوێن لەسەر ئاستی ھەرێمی کوردستان، یەکەمین شارۆچکەیە کە زۆرترین حاڵەتی ڤایرۆسی کۆرۆنای تێدا تۆمارکراوە، بۆیە ئەوەش زەنگێکی مەترسیدارە و ئەگەر ھاووڵاتییان ڕێنماییەکان جێبەجێ نەکەن، ئەوکاتە ڕێژەکە زیاتر دەبێ و حاڵەتی ناجێگیری و مردنی تێ دەکەوێت.


كوردى عربى Kurdî English Today : Wed May 22 1:53:44 AST 2013\n21/05/2013 : 18:29:48ووڵاتی ئوسترالیا بە گرنگیەوە دەڕوانێتە پێشكەوتنەكانی هەرێمی كوردستان21/05/2013 : 18:06:07سەرۆكی هەرێمی كوردستان پێشوازی لە بالیۆزی بەڕازیل لە عێراقی فیدڕاڵ كرد21/05/2013 : 17:40:49 خه‌بات .. یاریده‌ده‌رێكی پزیشكی خۆی كوشت21/05/2013 : 17:38:58ئه‌نجامى وه‌رزى سێیه‌مى هه‌ڵكۆڵینى شوێنه‌وارى له گردى قه‌سرى شه‌مامك راگه‌یه‌ندرا21/05/2013 : 17:37:43چوار قورِنه.. 8 تۆن خۆراك و كه‌لوپه‌ل و ده‌رمانى ماوه به‌سه‌رچوو له‌ناوبر درا21/05/2013 : 17:35:17جه‌له‌ولا.. له‌ماڵی پزیشكێك بلاَوكراوه‌ی رێكخراوی قاعیده ده‌ستی به‌سه‌ردا گیرا21/05/2013 : 17:33:12ترۆمپاى ئاگركوژینه‌وه‌ى كۆڵه‌پشت بۆ پێشمه‌رگه‌ری پاراستنى ژینگه و پۆلیسى دارستان و به‌رگری شارستانى سۆران دابین كرا21/05/2013 : 16:57:27له كۆبوونه‌وه‌ی به‌رِێوه‌به‌ری گشتیی پۆلیسی هه‌رێم و پۆلیسی هه‌ولێردا جه‌خت له باشتر رِاپه‌رِاندنی ئیشوكاره‌كانی پۆلیس كرایه‌وه21/05/2013 : 09:43:00گرووپی دۆق شارته‌ر له یادی دامه‌زراندنیدا ئه‌لبوومی (یه‌كی شه‌ش) ده‌كاته دیاری 21/05/2013 : 09:16:02مه‌سرور بارزانی : پرۆژه‌ی ده‌ستووری هه‌رێم قوناغه یاساییه‌كانی بڕیوه و ته‌نیا بڕیاری جه‌ماوه‌ری ماوه\nفه‌رهاد محه‌مه‌دناونیشانی کار: سه‌رنووسه‌رئیمه‌یڵ: farhadmohmad@gulan-media.com ماجد نوري قادرناونیشانی کار: سكرتێری نووسینمۆبایل: 07504034031 سليمان ياسين محمودناونیشانی کار: به‌رِێوه‌به‌ری كارگێرِی و داراییئیمه‌یڵ: sleman@gulan-media.com كوردۆ شابانناونیشانی کار: بەڕێوەبەری گوڵان میدیائیمه‌یڵ: gulaninfo@gmail.com محمد جعفر رسول قادرناونیشانی کار: به‌رِێوه‌به‌ری هونه‌ریمۆبایل: 07504514160ئیمه‌یڵ: shaxawan_g@yahoo.com صالح عمر قادر صمدناونیشانی کار: ستافی سیاسەت و ناوخۆمۆبایل: 07504567070ئیمه‌یڵ: salih_omar2003@yahoo.com شه‌مال نوری قادر كریمناونیشانی کار: ستافی سیاسەت و ناوخۆئیمه‌یڵ: aburi@gulan-media.com بەهادین جەلالناونیشانی کار: ستافی سیاسەت و ناوخۆمۆبایل: 07504469624ئیمه‌یڵ: bahajalal@yahoo.com هێمن غنی سعیدناونیشانی کار: ستافی سیاسەت و ناوخۆ شيبان فرهاد محمد حسنناونیشانی کار: ستافی سیاسەت و ناوخۆ قانع محمد امينناونیشانی کار: دەستەی نووسەران چێنه‌ر خالدناونیشانی کار: نه‌خشه‌سازئیمه‌یڵ: chenar_khalid@yahoo.com لوقمان رەشیدیناونیشانی کار: دیزاینەرمۆبایل: 07504212615ئیمه‌یڵ: rashidy1975@gmail.com احمد عزيز عزيز مصطفىناونیشانی کار: لێپسراوی فایلی وه‌رزشئیمه‌یڵ: sport@gulan-media.com د. عادل حسين عبداللهناونیشانی کار: لێپسراوی فایلی ته‌ندروستیئیمه‌یڵ: tendrusti@gulan-media.com خليل سليمان حسينناونیشانی کار: لێپسراوی فایلی هونه‌ریئیمه‌یڵ: huneri@gulan-media.com صلاح الدين مصطفى صمدناونیشانی کار: لێپسراوی فايلي ئاى تىئیمه‌یڵ: it@gulan-media.com مهدي صالح أسماعيلناونیشانی کار: لێپسراوی فایلی ره‌نگاورِه‌نگئیمه‌یڵ: reng@gulan-media.com كه‌مال ئاكره‌ییناونیشانی کار: وێنه‌گرمۆبایل: 07504483401ئیمه‌یڵ: akrayiphoto@gmail.com ریبین رمزی گه‌ردیناونیشانی کار: په‌یامنێرمۆبایل: 07504480386ئیمه‌یڵ: rebin1985@yahoo.com كارزان كانبيناونیشانی کار: په‌یامنێرمۆبایل: 07504663115ئیمه‌یڵ: karzan_kanabi@yahoo.com فریاد محەمەد سابرناونیشانی کار: پەیامنێر محمود سامح يونسناونیشانی کار: پەیامنێرئیمه‌یڵ: mahmuud88@yahoo.com موفق محمد سلیمناونیشانی کار: پەیامنێر ايوب هيدايةت حسن محمدناونیشانی کار: پەیوەندیەكانمۆبایل: 07504349426 گۆڤه‌ند مصطفى عبداللهناونیشانی کار: زمانه‌وانیمۆبایل: 07504542260ئیمه‌یڵ: kgovandmustafaa@yahoo.com كالۆ یوسف كالۆناونیشانی کار: ب. گوڵانی كرمانجیئیمه‌یڵ: kalo1991@hotmail.com بژار شێخمەمیناونیشانی کار: پەیامنێرئیمه‌یڵ: bijar_duhok@yahoo.com دیار سالار عەبدوڵلاناونیشانی کار: پەیامنێر هاوكار رحمان حمدنجمناونیشانی کار: كۆمپیوتەر حەلیمە محەمەد ئەحمەدناونیشانی کار: نەخشەساز میدیا ئیبراهیم خالیدناونیشانی کار: نەخشەساز مستەفا كەرەم مستەفاناونیشانی کار: كۆمپیتەرست\nژماره‌ی سه‌ردان : 19882430


3 ڕێگه‌ی سرووشتی و ئاسان بۆ سپیكردنه‌وه‌ی ددان\n3 ڕێگه‌ی سرووشتی و ئاسان بۆ سپیكردنه‌وه‌ی ددان\nزۆربه‌ی زۆری ددانه‌كان له ئێستادا توشی زه‌ردبون ده‌بن ئه‌ویش به هۆی بونی هه‌موو ئه‌و خواردنه‌وه گازدارانه‌ی كه ئێستا له بازاڕه‌كاندا هه‌ن، یانیش به‌هۆی زۆر خواردنه‌وه‌ی چا یا قاوه یا جگه‌ره كێشان یا نه‌شوشتنی ددان كه وا ده‌كه‌ن ددانه‌كان دوچاری زه‌ردبون ببن.\nئه‌مه ته‌نها گه‌وره‌كانی نه‌گرتۆته‌وه به‌ڵكو دووچاری منداڵه‌كانیش بووه به‌هۆی زۆر شیرینی خواردن و ڕانه‌هێنانیان بۆ شوشتنی ددانه‌كان.\nئه‌گه‌رچی له ئێستادا مادده‌ی كیمیایی زۆره بۆ پاككردنه‌وه‌ی به‌ڵام تێچونی گرانه و به هه‌موو كه‌سێك ناكرێت. بۆیه لێره‌دا سێ ڕێگه‌ی سروشتی ده‌خه‌ینه ڕوو كه یارمه‌تی ده‌رتن بۆ سپی كردنه‌وه‌ی ددانه‌كانت:\nخواردنی سێو جیا له‌وه‌ی كه پڕه له ڤیتامین و سودێكی زۆری بۆ له‌ش هه‌یه و زۆر جاریش خانمان وه‌ك رێجیم ده‌یخۆن به‌ڵام خواردنیشی به توێكڵه‌وه یارمه‌تی سپی كردنه‌وه‌ی ددان ده‌دات و ڕێگه ده‌گرێت له هه‌ر به‌كتریایه‌ك كه بۆ ده‌م دێت.\n2 توو یا شاتوو:\nتوێژه‌ران ده‌ڵێن ئه‌و ترشیه‌ی كه تێدا هه‌یه په‌ڵه‌ی سه‌ر ددان هه‌ڵده‌گرێت هه‌روه‌ها ده‌توانی توو یا شاتوو تێكه‌ڵ بكه‌ی له‌گه‌ڵ كه‌وچكێكی بچوك له صۆده‌ی نان یا سه‌مون و بیده‌ی له ددانت بۆ ماوه‌ی كه‌متر له 5 ده‌قیقه به‌ڵام ئاگاداربه له‌وه‌ی كه زۆر نه‌یهێڵیته‌وه چونكه مانه‌وه‌ی ده‌بێته هۆی برینداربونی پوكه‌كانت و ئازاریان پێده‌گه‌یه‌نێت.\n3 هه‌نگوینی سپی، ئاوی لیمۆ، خوێ:\nزۆر جار ده‌توانی له جیاتی مه‌عجون هه‌نگوین به‌كاربهێنیت به‌ڵام له‌گه‌ڵ فڵچه‌یه‌كی پاك، یا ئاوی لیمۆ له‌گه‌ڵ خوێ تێكه‌ڵ بكه و غه‌ڕغه‌ڕه‌ی پێبكه كه سودی زۆر به ددانه‌كان ده‌گه‌یه‌نن و یارمه‌تی سپی بونه‌وه‌ی ده‌ده‌ن.\nبه‌ڵام نابێت ئه‌وه‌شت بیر بچێت كه ددانه‌كان هه‌میشه پێویستان به شوشتن هه‌یه لانی كه‌م پێش خه‌و یا هه‌ڵسان له خه‌وئه‌مه‌ش بۆ پاراستنی ددان و هه‌ناسه‌یه‌كی پاك.


لە شاری سلێمانی یادی ئێعدام کراوانی ١٩ی بانەمەڕ کرایەوە\n٢٣ ئوت ٢٠١٩ - ٠١ خەرمانان ١٣٩٨ - ٠٧:٢١ تاران\n١٣٩٢/٠٢/٢٠ - ١٠-٠٥-٢٠١٣ - ١٢:٥٨ تاران ٣٦١ قه‌باره‌ی فۆنت:\nئاژانسی کوردپا: کۆمەڵەی مافی مرۆڤی کورد – ئوروپا، بۆ یاد و بیر ئانینی ئێعدام کراوانی ١٩ی بانەمەڕ و بە ئامادە بوونی بنەماڵەکانیان کۆڕ یادێکی بەڕێوە برد.\nبەپێی راپۆرتی ئاژانسی هەواڵدەریی کوردپا، رۆژی پێنج‌شەممە ریکەوتی ١٩ی بانەمەر کۆمەڵەی مافی مرۆڤی کورد – ئوروپا بە ئامادەبوونی بنەماڵەی ئێعدام کراوان و رێژەیەکی بەرچاو لە هاوولاتییان و بنەماڵەی زیندانیانی سیاسی، ساڵیادی ئێعدام کرانی "فەرزاد کەمانگەر، شیرین عەلەم هولى، عەلى حەیدەریان، فەرهاد وەکیلی و مەهدى ئیسلامیان"یان بەرز راگرت.\nلەو کۆڕیادەدا پەیامی کۆمەڵەی مافی مرۆڤی کورد – ئوروپا، پەیامی بنەماڵەی زانیار و لوقمان مورادی، زیندانی سیاسی کوردی مەحکووم بە ئێعدام و پەیامی بنەماڵەی ئێعدام کراوانی ١٩ی بانەمەڕ خوێندرایەوە.\nلە پەیامی رێکخراوی کۆمەڵەی مافی مرۆڤی کورد – ئوروپادا هاتبوو، سێ ساڵ بەسەر تراژیدیایەکى گەورە و پێشێلکارییەکى زەقى مافەکانى مرۆڤدا تێپەڕى، کە بە لەسێدارەدانى بەکۆمەڵ کوشتارێکى سیاسى و سیاسەتێکى پاکتاوکارانەیان بەرامبەر بە چالاکانى کورد بەڕێوە برد. پێشێلکاریى مافەکانى مرۆڤ لە لایەن بەرپرسانى حکومەتى ناوەندیى ئێرانەوە نەک رووى لە کەمبوونەوە نەکردوە، بەڵکو شاڵاوى پەرماردانى چالاکانى سیاسى، مەدەنى و رۆژنامەنووسان لە رۆژهەڵاتى کوردستان چڕتربووەتەوە.\nلە بەشیکی دیکەی ئەو پەیامەدا ئاماژە بەوەش کرابوو، دەزگاى دادوەریى ئێرانیش بێباکانە سزاى لەسێدارەدان بۆ دەستگیرکراوە جۆراجۆرەکان دەردەکات، ئەو دۆخە ئاماژەیە بۆ زیاتر قوڵبوونەوەى قەیران و پێشێلکاریەکانى مافى مرۆڤ و نەبوونى هیچ بەرنامەیەک بۆ چارەسەرکردنى قەیرانە جۆراجۆرەکانى کۆمەڵگە.\nکۆمەڵەى مافى مرۆڤى کورد – ئوروپا لەگەڵ ئەوەى خوازیارى هەڵوەشاندنەوەى هەمو جۆرە سزایەکى لەسێدارەدانە جەخت لە ئازادکردنى بى قەید و مەرجى چالاکانى سیاسى، مەدەنى و رۆژنامەنووسان و راگرتنى کوشتارى کاسبکارانى سەر سنوورەکانى کوردستانیشە.\nهەروەها بنەماڵەی "زانیار و لوقمان مورادی" لە پەیامەکەیاندا داوایان لە رێکخراوەکانى کۆمەڵى مەدەنى و لایەنە سیاسییەکان و ئازادیخوازان کردبوو بە بەردەوامى پشتیوانى لە زیندانیانى سیاسى و بنەماڵەکانیان بکەن و هەموو هەوڵەکانیان بۆ گوشار خستنە سەر دەسەڵاتى دادوەرى ئێران بخەرنە گەر تاوەکو تێکڕاى زیندانیانى سیاسى و مەدەنیى کورد ئازاد بکرێن و سزاى ناڕەواى سێدارە لە سەر رۆڵەکانمان هەڵبوەشێتەوە، چونکە وەک زۆربەى زیندانییە سیاسییەکانى گرتوخانەى رەجایى شارى کەرج لەنامەیەکى هاوبەشدا جەختیان لەوە کردبوەوە، زانیار و لوقمان بێتاوانن و داواشیان کردبوو لە کەشێکى دادپەروەرانەدا سەرلەنوێ دادگایى بکرێنەوە.\nلەبەشێکى لەپەیامی بنەماڵەى ئێعدام کراوانی ١٩ى بانەمەڕدا کە لە لایەن "سەعدیە وەکێڵى" خوشکى شەهید "فەرهاد وەکێڵی"یەوە خوێنرایەوە و وێڕاى ئاماژە کردن بە یەکهەڵوێستى گەلى کورد لە هەمبەر ئەو تاوانەى دەسەڵاتدارانى حکوومەتی ئیسلامیی ئێران، داوا لە رێکخراو و لایەنە سیاسیەکانیش کرابوو کە بە بەردەوامى پشتیوانى لە زیندانیانى سیاسى و کەس و کارەکانیان بکەن.


باسنیوز پەرلەمانتارێك: ژینگەی كوردستان هەڕەشەیەكی گەورەی پاڵاوتگە نەوتیەكانی لەسەرە هەواڵی کوردستان\nپەرلەمانتارێك: ژینگەی كوردستان هەڕەشەیەكی گەورەی پاڵاوتگە نەوتیەكانی لەسەرە\n2019/05/17 | 22:00\nئەمڕۆ هەینی پەرلەمانتارێكی كوردستان كە سه‌رۆكى لیژنه‌ى ته‌ندروستى و ژینگه‌یە، دووپاتی كردەوە ژینگەی كوردستان هەڕەشەیەكی گەورەی پاڵاوتگە نەوتیەكانی لەسەرە.\nسه‌باح زێبارى سه‌رۆكى لیژنه‌ى ته‌ندروستى و ژینگه و مافى به‌كاربه‌ر له په‌رله‌مانى كوردستان به (باسنیوز)ى راگه‌یاند "به‌هۆى پابه‌ند نه‌بوون به یاسا و رێساكانى تایبه‌ت به پاراستنى ژینگه و كاركردنى 300 پاڵاوتگه‌ی نەوت به شێوه‌ى نایاسایى، ژینگه‌ى كوردستان له ژێر هه‌ڕه‌شه‌یەكی گەورەدایه".\nگوتیشی كارى له‌پێشینه و هه‌نگاوى یه‌كه‌مى لیژنه‌كه‌یان له كابینه‌ى داهاتوودا، چاودێریكردنی وردی ژینگه و جێبه‌جێكردنى یاساى پاراستنى ژینگه دەبێت، له پێناو پاراستنی ژینگە، بۆ ئەوەی هاووڵاتیان ئاوێكی پاك بخۆنەوە و هەوایەكی پاك هەڵمژن.\nهەروەها رایگه‌یاند هه‌ڵمه‌تى داخستنى پاڵاوتگه نایاساییه‌كانیان ده‌ستپێكردووه و ژماره‌یه‌كیان داخستوون، به‌ڵام هێشتا هه‌ڕه‌شه‌ى زۆر هه‌ن كه ده‌بێ به‌ره‌نگاریان ببنه‌وه له‌پێناو دوورخستنه‌وه‌ى ئه‌و نه‌خۆشیانەی به هۆى پیسبوونى ژینگه‌وە دووچاری هاووڵاتیان ده‌بن.


هيچ خاڵێكی رێككه‌وتنی شنگال جێبه‌جێنه‌كراوه\nنه‌ینه‌وا، 2020، دوو چه‌كداری سه‌ر به ئاسایشی ئێزیدیخان له قه‌زای شنگال فۆتۆ: كه‌ركوك ناو\nرێككه‌وتنی شنگال، هیچ خاڵێكی به ته‌واوی جێبه‌جێنه‌كراوه و هێشتا ناڕه‌زایی له‌سه‌ر ناوه‌ڕۆكه‌كه‌ی هه‌یه، ئه‌وه‌ش دوای سێ مانگ له واژۆكردنی له‌لایه‌ن هه‌ردوو حكومه‌تی فیدراڵ و هه‌رێمی كوردستانه‌وه.\nرێككه‌وتنی به‌غدا و هه‌ولێر، له تشرینی یه‌كه‌می 2020 به‌ناوی "گه‌ڕانه‌وه‌ی سه‌قامگیری و ئاساییكردنه‌وه‌ی بارودۆخی قه‌زای شنگال" واژۆكرا و له سێ میحوه‌ری سه‌ره‌كی پێكهاتون؛ ئیداری، ئه‌منی و ئاوه‌دانكردنه‌وه.\nبه‌پێی به‌دواداچونه‌كانی (كه‌ركوك ناو) له شنگال، هیچ میحوه‌ر و بڕگه‌یه‌كی رێككه‌وتنه‌كه به ته‌واوی جێبه‌جێنه‌كراوه، له نێویاندا به‌شی یه‌كه‌می كه له دوو بڕگه پێكهاتووه و تایبه‌ته به پێكهێنانی ئیداره‌یه‌كی نوێ.\nتائێستا قەزای شنگال دوو قایمقامی هەیە؛ مەحما خەلیل –له‌سه‌ر پشكی پارتی دیموكراتی كوردستان- لە پارێزگای دهۆك دادەنیشیت و خۆی وەكو قایمقامی شنگال دەناسێنێت، فەهد حامد، لەناو شنگاله و به‌وه‌كاله‌ت پۆسته‌كه به‌ڕێوه‌ده‌بات.\nفه‌هد حامد به (كه‌ركوك ناو)ی وت "به ره‌سمی هیچ هه‌نگاوێك نه‌نراوه تا ده‌ست به‌رێكاره‌كانی پێكهێنانی ئیداره‌یه‌كی نوێ بكرێت، كه ئه‌وه‌ش به‌ندی یه‌كه‌می رێككه‌وتنه‌كه‌یه و هه‌ركات هه‌وڵی جێبه‌جێكردنی درا ئێمه نابینه به‌ربه‌ست".\nسه‌رباری پشتگیری لێپرسراوانی هه‌ردوو حكومه‌تی فیدراڵ و هه‌رێم، رێككه‌وتنه‌كه نه‌یتوانیوه كۆده‌نگی لایه‌نه‌كانی ناو شنگال به‌ده‌ستبهێنێت و له سێ مانگی رابردودا چه‌ندین خۆپیشاندانی ناڕه‌زایی دژی ناوه‌ڕۆكه‌كه‌ی به‌ڕێوه‌چووه.\nعەلی عەمەر گەعبۆ، یاریدەدەری پارێزگاری نه‌ینه‌وا به (كه‌ركوك ناو)ی وت "بڕیاربوو تا كۆتایی ساڵی 2020 به‌ندی یه‌كه‌می رێككه‌وتنه‌كه جێبه‌جێبكرێت، ئه‌و به‌رنامه‌یه‌ی دانرابوو له‌لایه‌ن حكومه‌تی فیدراڵه‌وه سه‌رینه‌گرت، بۆیه دوای تێپه‌ڕینی سێ مانگ نه‌توانراوه كار بۆ به‌ندی یه‌كه‌م بكرێت".\nئه‌و ده‌ڵێت له‌ڕوی ئیدارییه‌وه هه‌موو شتێك له شنگال وه‌ك خۆی ماوه‌ته‌وه و هیچ هه‌نگاوێك بۆ گۆڕانكاری نه‌نراوه.\nئه‌و به‌رنامه‌یه‌ی دانرابوو له‌لایه‌ن حكومه‌تی فیدراڵه‌وه سه‌رینه‌گرت\nرێككه‌وتنه‌كه به چاودێری و ئاگاداری نه‌ته‌وه یه‌كگرتووه‌كان بوو، دوای چه‌ندین ساڵ له ململانێی ئیداری و ئه‌منی له شنگال.\nله قه‌زای شنگال زیاتر له حه‌وت هێزی چه‌كداری جیاواز هه‌ن له نێویاندا حه‌شدی شه‌عبی، ئاسایشی ئێزیدخان، یه‌كینه‌كانی به‌رخودانی شنگال (یه‌به‌شه)، پۆلیسی ناوخۆیی، پۆلیسی فیدراڵی، سوپای عیراق و پێشمه‌رگه‌ی ئێزیدخان.\nلیوا ته‌حسین خه‌فاجی، وته‌بێژی فه‌رمانده‌یی ئۆپه‌راسیۆنه هاوبه‌شه‌كانی عیراق به (كه‌ركوك ناو)ی وت ده‌ستیان به جێبه‌جێكردنی قۆناغه‌كانی رێككه‌وتنه‌كه كردووه، به تایبه‌ت له رێكخستنه‌وه‌ی دۆسیه‌ی ئه‌منیدا، ئه‌وه‌ش به‌وته‌ی خه‌فجی رۆڵی له سه‌قامگیری و گه‌ڕانه‌وه‌ی ئاواره‌كان و ئاوه‌دانیدا ده‌بێت.\nله میحوه‌ری دوه‌می رێككه‌وتنه‌كه‌دا هاتووه دۆسیه‌ی ئه‌منی سه‌نته‌ری شنگال به‌ده‌ست پۆلیسی ناوخۆیی و ده‌زگای ئاسایشی نیشتمانی و هه‌واڵگرییه‌وه ده‌بێت، له ده‌وروبه‌ری شاره‌كه‌ش هێزه چه‌كداره‌كانی سه‌ر به حكومه‌تی فیدراڵی جێگیرده‌بن.\nهه‌روه‌ها بڕیاردراوه به دامه‌زراندنی دوو هه‌زار و 500 چه‌كدار.\nبه‌ڵام تائێستا دۆسیه‌ی ئه‌منی به‌پێی ئه‌و به‌شه‌ی رێككه‌وتنه‌كه رێكنه‌خراوه‌ته‌وه.\nڤیدیۆ: خۆپیشاندانی ناڕه‌زایی دژی ده‌ركردنی ئاسایشی ئێزیدخان له ناوه‌ندی شنگال / كانونی یه‌كه‌می 2020/ كه‌ركوك ناو\nته‌نیا هێزی پۆلیسی فیدراڵی له چوارچێوه‌ی رێككه‌وتنه‌كه‌دا 19ی تشرینی دوه‌می 2020 له كه‌ركوكه‌وه ره‌وانه‌ی شنگال كراون، به‌ڵام له‌بری گرتنه‌ده‌ستی دۆسیه‌ی ئه‌منی له ناوچه سنورییه‌كاندا جێگیربون.\nیاریده‌ده‌ری پارێزگاری نه‌ینه‌وا وتی "هیچ هێزێكی پۆلیسی فیدراڵی نه‌چونه‌ته ناو شنگال و له سنوری عیراق و سوریادا جێگیربون له كاتێكدا ده‌بوو دۆسیه‌ی ئه‌منی لای ئه‌وان بێت".\nئاسایشی ئێزیدخان؛ كه ژماره‌یان زیاتر له هه‌زار چه‌كدار ده‌بێت و سه‌ر به یه‌كینه‌كانی به‌رخودانی شنگال (یه‌به‌شه)ـن، ئاماده‌نین ناوه‌ندی شنگال به‌جێبهێڵن.\nفه‌هد حامد وتی "جێبه‌جێكردنی رێككه‌وتنه‌كه‌ی به‌م شێوازه‌ی ئێستا ئه‌سته‌مه، به‌هۆی رێكنه‌خستنی دۆسیه‌ی ئه‌منییه‌وه، چونكه هێشتا ئاسایش له سه‌نته‌ری شاره‌كه‌دا ماون و باره‌گاكانیان راده‌ست ناكه‌نه‌وه".\nنه‌ینه‌وا، 2018، وێرانكارییه‌كانی شه‌ڕی داعش له ناوه‌ندی قه‌زای شنگال فۆتۆ: كه‌ركوك ناو\nمیحوه‌ری سێیه‌می رێككه‌وتنه‌كه تایبه‌ته به پرۆسه‌ی ئاوه‌دانكردنه‌وه له شنگال، كه دوای چه‌ند ساڵێك له كۆنتڕۆڵكردنه‌وه‌ی قه‌زاكه و هێرشه‌كانی ئابی 2014ی داعش، هێشتا زۆربه‌ی خانوه‌كان و كه‌رتی گشتی وێرانه‌ن.\nنه‌بونی خزمه‌تگوزاری و كێشه ئه‌منییه‌كانیش به به‌ربه‌ستی به‌رده‌م گه‌ڕانه‌وه‌ی ئاواره‌كان به تایبه‌ت هاوڵاتیانی ئێزیدی داده‌نرێن كه سه‌دا 30ی زیاتر له 700 هه‌زار ئاواره‌ی هه‌رێمی كوردستان پێكده‌هێنن.\nبه‌بڕوای قایمقامی شنگال به‌وه‌كاله‌ت، دۆسیه‌ی ئه‌منی بناغه‌یه بۆ جێبه‌جێكردنی ته‌واوی رێككه‌وتنه‌كه و تا كێشه‌كانی سه‌قامگیری چاره‌سه‌ر نه‌كرێن، حكومه‌ت ناتوانێت هه‌نگاوی دیكه بنێت.